pythainlp/thai-wiki-dataset-v4 huggingface dataset:
เจ้าชื่น สิโรรส

เจ้าชื่น สิโรรส เป็นผู้ก่อตั้งและครูใหญ่คนแรกของโรงเรียนฝึกหัดครูกสิกรรมประจำมณฑลพายัพ จังหวัดเชียงใหม่ และเป็นผู้มีบทบาทในการวางรากฐานการศึกษาและพุทธศาสนาในจังหวัดเชียงใหม่
ประวัติ.
เจ้าชื่น สิโรรส เกิดเมื่อวันที่ 8 พฤษภาคม พ.ศ. 2439 เป็นบุตรของเจ้าอินทะปัต สิโรรส กับด้วง หญิงชาวกะเหรี่ยง มีน้องชายร่วมบิดามารดาชื่อ บุญยวง กาวิละเวส ต่อมาบิดาสมรสใหม่กับเจ้าบัวผัน สิโรรส (สกุลเดิม ณ เชียงใหม่) ซึ่งเป็นเจ้าที่มีเชื้อสายจากเมืองเชียงตุงเช่นกัน มารดาจึงขอแยกทางกับเจ้าอินทะปัต และสมรสใหม่กับแก้ว รัตนพล ภารโรงโรงเรียนประจำจังหวัดเชียงใหม่ ชื่นมีน้องสาวต่างบิดาคนหนึ่ง ชื่อ อุษา รัตนพล
ชื่นสมรสกับเจ้าสุริฉาย สิโรรส (สกุลเดิม อิศรางกูร ณ อยุธยา) ธิดาของพระยาวิเศษฦๅไชย (หม่อมหลวงเจริญ อิศรางกูร) กับเจ้ากาบคำ ณ เชียงใหม่ เมื่อปี พ.ศ. 2465 มีบุตร-ธิดา 10 คน
เจ้าชื่นถึงแก่กรรมเมื่อวันที่ 10 พ.ศ. 2538 (98 ปี)
การทำงาน.
การศึกษา และศาสนา.
เจ้าชื่น เป็นผู้ริเร่มก่อตั้งโรงเรียนฝึกหัดครูกสิกรรมประจำมณฑลพายัพ จังหวัดเชียงใหม่ "(ปัจจุบันคือ มหาวิทยาลัยราชภัฏเชียงใหม่)" และได้รับตำแหน่งเป็นครูใหญ่คนแรกของโรงเรียนฯ และเป็นผู้ก่อตั้งวัดอุโมงค์ (สวนพุทธธรรม) อำเภอเมืองเชียงใหม่
การเกษตร.
เจ้าดารารัศมี พระราชชายา ได้โปรดให้ใช้พระตำหนักดาราภิรมย์ อำเภอแม่ริม เป็นแปลงทดลองการเกษตรส่วนพระองค์ขนาดใหญ่ โปรดให้เจ้าชื่น สิโรรส มาดูแลควบคุมพัฒนาการเกษตร ซึ่งเจ้าดารารัศมี ทรงริเริ่มส่งเสริมการปลูกใบยาสูบเวอร์จิเนีย ใบชา ใบหม่อน ดอกไม้เมืองหนาว และกล้วยไม้ รวมถึงพืชผักต่าง ๆ หลายชนิด อาทิ กะหล่ำปลีสีม่วง แครอท แตงโมบางเบิด แคนตาลูป รวมทั้งลำไย
นกปักษาสวรรค์เล็ก

นกปักษาสวรรค์เล็ก (ชื่อวิทยาศาสตร์: "Paradisaea minor") เป็นนกปักษาสวรรค์ชนิดหนึ่งในสกุล "Paradisaea" 
นกปักษาสวรรค์เล็กเป็นนกขนาดกลาง ยาวถึง 32 ซม. ลำตัวสีน้ำตาล-แดงเลือดหมู หลังส่วนบนสีเหลืองออกน้ำตาล กระหม่อมสีเหลือง ตัวผู้มีคอสีเขียวมรกต มีขนหางคู่ยาวประดับด้วยชุดขนด้านข้างสีเหลืองเข้มและค่อยๆจางออกไปข้างนอกจนเป็นสีขาว ตัวเมียสีเหลือดหมู หัวสีน้ำตาลเข้ม ลำตัวส่วนล่างสีออกขาว
นกมีการกระจายพันธุ์ทั่วทั้งป่าในตอนเหนือของเกาะนิวกินี และหมู่เกาะมิโซล (Misool) และเยเพน (Yapen) ที่อยู่ใกล้เคียง
การจัดการหน่วยความจำ

การจัดการหน่วยความจำ เป็นกระบวนการในการจัดการหน่วยความจำคอมพิวเตอร์ นั่นคือการที่สามารถจองหน่วยความจำ เมื่อมีการร้องขอ และคืนหน่วยความจำไปเมื่อไม่มีการใช้งาน
วิธีการจัดการหน่วยความจำได้พัฒนาเรื่อยมาเพื่อให้มีประสิทธิภาพในการจัดการหน่วยความจำเพิ่มขึ้น โดยเฉพาะอย่างยิ่งวิธีการใช้หน่วยความจำเสมือน ซึ่งเป็นวิธีการที่นำพื้นที่ของหน่วยความจำรองมาทำหน้าที่ในลักษณะเดียวกับหน่วยความจำหลัก ทำให้ปริมาณหน่วยความจำมีมากขึ้น ดังนั้นประสิทธิภาพของตัวจัดการหน่วยความจำเสมือนจึงมีผลต่อประสิทธิภาพระบบเป็นอย่างมาก
การจองหน่วยความจำพลวัต.
รายละเอียด.
เมื่อมีการร้องขอเพื่อจองหน่วยความจำพลวัต ระบบจะทำการหาพื้นที่ติดกันในปริมาณที่ต้องการบนหน่วยความจำขนาดใหญ่ที่เรียกว่า "ฮีป" (heap) เมื่อมีการคืนหน่วยความจำ พื้นที่ส่วนที่ได้คืนมาก็จะสามารถนำมาจัดสรรไปใช้ใหม่ได้ อย่างไรก็ตาม อาจจะเกิดปัญหาความกระจัดกระจายของพื้นที่หน่วยความจำซึ่งเกิดเมื่อมีพื้นที่เล็กๆจำนวนมากแทรกอยู่ระหว่างพื้นที่ส่วนที่ยังใช้งานอยู่ ทำให้เมื่อมีการร้องขอพื้นที่ปริมาณมาก พื้นที่เหล่านั้นจะไม่มีโอกาสนำไปใช้ประโยชน์ได้เลย
โซฟาร์อะเวย์ (เพลงอะเว็นจด์เซเวนโฟลด์)

โซฟาร์อะเวย์  เป็นเพลงฮาร์ดร็อกของอะเว็นจด์เซเวนโฟลด์ วงดนตรีเฮฟวีเมทัลอเมริกัน ออกจำหน่ายเป็นซิงเกิลที่ 3 เมื่อวันที่ 5 เมษายน พ.ศ. 2554 ในสตูดิโออัลบัม ไนต์แมร์ เป็นเพลงที่แต่งให้กับเดอะเรฟ อดีตเพื่อนร่วมวงที่เสียชีวิตในวันที่ 29 ธันวาคม พ.ศ. 2552
ณภัสวรรณ หย่างไพบูลย์

ณภัสวรรณ หย่างไพบูลย์ ชื่อเล่น เอิณ เกิดวันที่ 12 พฤษภาคม พ.ศ. 2531 เป็นนักกีฬายิงปืนหญิงทีมชาติไทย ผู้เข้าแข่งขันโอลิมปิกฤดูร้อน 2012 ในรายการปืนสั้นอัดลม 10 เมตรหญิง และปืนสั้น 25 เมตรหญิง ที่ซึ่งเธออยู่ในอันดับที่ 41 และ 36 ตามลำดับ
นอกจากนี้ ณภัสวรรณ ยังได้รับเลือกเป็นตัวแทนนักกีฬากล่าวคำปฏิญาณตนในพิธีเปิดการแข่งขันกีฬามหาวิทยาลัยแห่งประเทศไทย ครั้งที่ 40
ประวัติ.
ณภัสวรรณ หย่างไพบูลย์ ได้เหรียญเงินจากการแข่งขันซีเกมส์ 2003 ที่ประเทศเวียดนาม และได้อันดับ 15 จากการแข่งขันเอเชียนเกมส์ 2010 ที่กว่างโจว ประเทศจีน และวันที่ 19 มกราคม พ.ศ. 2555 เธอได้เข้าแข่งขันรายการเอเชียนแชมเปี้ยนชิพครั้งที่ 12 ณ กรุงโดฮา ประเทศกาตาร์ ที่ซึ่งเธอทำคะแนนได้ 784.3 คะแนนโดยเป็นอันดับ 5 ถัดจากคิม จัง-มี และได้รับโควตาเข้าแข่งขันโอลิมปิกฤดูร้อน 2012
ณภัสวรรณเป็นหนึ่งในนักกีฬาทีมชาติไทยเพียงไม่กี่รายที่เข้าร่วมแข่งขันโอลิมปิกฤดูร้อน 2012 โดยเธอเริ่มฝึกซ้อมในสนามจริงตั้งแต่วันที่ 17 กรกฎาคม ซึ่งเป็นสนามที่ทำการยิงได้ค่อนข้างยากเนื่องด้วยเป็นสนามเต็นท์ ที่อาจมีลมเข้ามา และมีอากาศหนาว โดยณภัสวรรณได้เข้าแข่งขันในประเภทปืนสั้นอัดลมระยะ 10 เมตรหญิงในวันที่ 29 กรกฎาคม ที่ซึ่งเธอทำคะแนนรวมได้ 370 คะแนน และอยู่ในอันดับที่ 41 จากผู้เข้าแข่งขันที่มีอยู่ทั้งหมด 49 คน รวมถึงในรายการปืนสั้นระยะ 25 เมตรหญิงที่มีการแข่ง ณ วันที่ 1 สิงหาคม โดยเธอทำคะแนนได้ 566 คะแนน และอยู่ในอันดับที่ 36
ในเดือนตุลาคม พ.ศ. 2555 สมาคมกีฬายิงปืนแห่งประเทศไทยได้เป็นเจ้าภาพจัดการแข่งขันรายการ ไอเอสเอสเอฟเวิลด์คัพไฟนอล ซึ่งณภัสวรรณ หย่างไพบูลย์ เป็นนักกีฬาได้รับโควตาเข้าแข่งขันปืนสั้นมาตรฐานสตรีในฐานะเจ้าภาพ วันที่ 9 ธันวาคม ณภัสวรรณเข้าแข่งขันกีฬาแห่งชาติ ครั้งที่ 41 ซึ่งจัดขึ้นที่จังหวัดเชียงใหม่ ในประเภทปืนสั้นสตรี บุคคลหญิง โดยเธอเป็นผู้รับรางวัลเหรียญทอง ด้วยคะแนน 776.6 คะแนน
นโรดม ภูริสสระ

สมเด็จพระ นโรดม ภูริสสระ (Norodom Phurissara) เป็นนักการเมืองฝ่ายซ้ายในกัมพูชา พระองค์เป็นหนึ่งในสมาชิกราชวงศ์ที่หายสาบสูญไประหว่างถูกกักกันโดยเขมรแดงหลังจากขึ้นสู่อำนาจ 
การศึกษาและบทบาททางการเมืองระยะแรก.
สมเด็จพระ นโรดม ภูริสสระ เป็นเชื้อพระวงศ์กัมพูชาในราชกุลนโรดม เป็นพระโอรสของสมเด็จกรมพระองค์มหาเสนาบดี นโรดม ภานุวงศ์ (พระราชโอรสในสมเด็จพระนโรดมพรหมบริรักษ์) และนักองค์มจะ Sisowath Sangvary Oponasc (พระธิดาในพระองค์มจะ สีสุวัตถิ์ อิสรวงศ์ ผู้เป็นพระราชโอรสของพระบาทสมเด็จพระสีสุวัตถิ์) ประสูติเมื่อวันที่ 13 ตุลาคม พ.ศ. 2462 ณ พระบรมราชวังกรุงพนมเปญ เมื่อแรกประสูตินั้นมีพระอิสริยยศเป็น "นักองค์มจะ" (เทียบเท่าหม่อมเจ้าของราชสำนักไทย)
พระองค์สำเร็จการศึกษาทางด้านกฎหมายจากมหาวิทยาลัยภูมินทร์พนมเปญ ต่อมา ใน พ.ศ. 2497 พระองค์เป็นเลขาธิการของพรรคประชาธิปไตย และมีบทบาทในการเมืองภายในของกัมพูชา โดยภูริสสระและกลุ่มนักศึกษาหัวรุนแรงได้ขับเคลื่อนให้มีการดำเนินนโยบายของพรรคเป็นฝ่ายซ้ายมากขึ้น สถานทูตสหรัฐอเมริกาได้รายงานว่า ภูริสสระได้ให้ความเห็นว่ากองทัพสหรัฐในกัมพูชาเป็นสิ่งที่ไม่เป็นธรรมชาติ และพระองค์ยังยอมรับแนวคิดคอมมิวนิสต์
อย่างไรก็ตาม เมื่อพรรคประชาธิปไตยแพ้ในการเลือกตั้งให้กับพรรคสังคมของสมเด็จพระ นโรดม สีหนุใน พ.ศ. 2498 พรรคจึงสลายตัวไปในที่สุด ซึ่งส่วนหนึ่งมาจากแรงกดดันของตำรวจลับของสมเด็จพระนโรดม สีหนุ ในที่สุด ภูริสสระเข้าร่วมกับพรรคสังคมและเป็นรัฐมนตรีว่าการกระทรวงการต่างประเทศในราว พ.ศ. 2512 ซึ่งเป็นช่วงที่สีหนุมีความสัมพันธ์ที่แน่นแฟ้นกับจีนและกลุ่มประเทศคอมมิวนิสต์
รัฐบาลพลัดถิ่น.
หลังจากที่รัฐบาลของสมเด็จพระนโรดม สีหนุถูกโค่นล้มโดยรัฐประหาร พ.ศ. 2513 นำโดยนายพลลน นล ภูริสสระเข้าร่วมกับรัฐบาลพลัดถิ่นของสมเด็จพระนโรดม สีหนุ โดยเป็นการร่วมมือกับเขมรแดง และได้เป็นรัฐมนตรีว่าการกระทรวงยุติธรรมของรัฐบาลพลัดถิ่นนี้ตั้งแต่ พ.ศ. 2516 แต่พรรคคอมมิวนิสต์ไม่ได้ยอมให้พระองค์มีอำนาจที่แท้จริง
ในต้นปี พ.ศ. 2519 หลังจากเขมรแดงได้ชัยชนะในสงครามกลางเมือง สมเด็จพระนโรดม สีหนุกลับมาเป็นประมุขของรัฐในช่วงระยะเวลาสั้น ๆ แล้วทรงปฏิเสธภายหลัง เอียง ซารี และภูริสสระเป็นผู้มาทาบทามให้สมเด็จพระนโรดม สีหนุกลับมาเป็นประมุขอีก แต่สมเด็จพระนโรดม สีหนุปฏิเสธ เขมรแดงจึงให้เขียว สัมพันกับ พล พตขึ้นเป็นประมุขรัฐและรัฐมนตรี
ภูริสสระยังมีบทบาทในรัฐบาลต่อมาอีกหลายเดือน แต่ในที่สุดก็ถูกถอดออก เช่นเดียวกับผู้นิยมสมเด็จพระนโรดม สีหนุคนอื่น ๆ ในที่สุด พระองค์ถูกส่งไปเข้าค่ายสัมมนาใกล้กรุงพนมเปญ แล้วหายตัวไปในที่สุด สันนิษฐานว่าถูกประหารชีวิต สมเด็จพระนโรดม สีหนุเคยออกมาแสดงความกังวลว่าภูริสสระอาจจะถูกฆ่าเช่นเดียวกับสมาชิกราชวงศ์คนอื่น ๆ ที่กลายเป็นเป้าหมายเพราะพระองค์ปฏิเสธตำแหน่งประมุขรัฐ คาดว่าสมเด็จพระนโรดม ภูริสสระเสียชีวิตระหว่าง พ.ศ. 2519 - 2520
ภาษาเบาม์

ภาษาเบาม์ (Bawm language) หรือภาษาบอง ภาษาบอม มีผู้พูดทั้งหมด 21,520 คน พบในอินเดีย 4,440 คน (พ.ศ. 2547) ในรัฐไมโซรัม ตรีปุระ อัสสัม พบในบังกลาเทศ 13,500 คน (พ.ศ. 2534) ในบริเวณทิวเขาจิตตะกอง พบในพม่า 3,580 คน (พ.ศ. 2543) ในบริเวณทิวเขาชีนตอนใต้ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน ผู้พูดภาษานี้ในอินเดียจะพูดภาษาไมโซได้ด้วย เขียนด้วยอักษรละติน มีการแปลไบเบิลเป็นภาษานี้ใน พ.ศ. 2532 เรียงประโยคแบบประธาน-กรรม-กริยา
ภาษามึน

ภาษามึน (Mün language) หรือ ภาษามินดัต มีผู้พูดในพม่าทั้งสิ้น 30,000 คน (พ.ศ. 2534) ทางตะวันตกของทิวเขาชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา
อลิซ อินเกลย์

อลิซ อินเกลย์ (13 มกราคม ค.ศ. 1993 –) เป็นนักยิงธนูชาวออสเตรเลียจากรัฐเวสเทิร์นออสเตรเลีย เธอเข้าแข่งขันให้แก่สโมสรยิงธนูโยไคน์ และเธอได้ทำการเปิดตัวในระดับชาติใน ค.ศ. 2007 ในรายการออสเตรเลียนจูเนียร์เนชันแนลแชมเปียนชิพ เธอเข้าแข่งขันในระดับนานาชาติใน ค.ศ. 2009 ที่รายการเวิลด์คัพครั้งที่ 2 ณ ประเทศตุรกี
ชีวิตส่วนตัว.
อินเกลย์มาจากรัฐเวสเทิร์นออสเตรเลีย และได้อาศัยอยู่ในออสเตรเลียนแคพิทอลเทร์ริทอรี บรรพบุรุษชาวอังกฤษของเธออาศัยอยู่ในพื้นที่เดียวกันกับโรบินฮูดในประวัติศาสตร์ เธอเป็นคนถนัดขวา นอกเหนือจากการยิงธนู เธอได้เล่นเน็ตบอล, คาราเต้, ว่ายน้ำ, ยิมนาสติก, เทนนิส, กรีฑา และฟุตบอล
อินเกลย์เข้าศึกษาที่วิทยาลัยเลคกินนินเดอร์รา และมหาวิทยาลัยอีดิธ โคแวน ที่ซึ่งเธอกำลังศึกษาระดับปริญญาอักษรศาสตรบัณฑิต
การยิงธนู.
อินเกลย์เริ่มต้นการยิงธนูเมื่อเธออายุได้ 12 ปี โดยพี่ชายและพ่อของเธอได้มีส่วนเกี่ยวข้องกับกีฬาดังกล่าวในขณะนั้น เมื่อเธอมีอายุได้ 15 ปี เธอก็ได้รับทุนการศึกษาที่สถาบันกีฬาออสเตรเลีย ซึ่งเธอได้ตั้งหลักปักฐานเป็นระยะเวลาสองปีครึ่ง เธอเข้าแข่งขันในการแข่งขันสโมสรให้แก่สโมสรยิงธนูโยไคน์ เธอได้ร่วมฝึกกับน้องชายของเธอที่มีชื่อว่าคอลลัม อินเกลย์ โดยเธอได้รับการฝึกสอนจากไซมอน แฟร์เวเธอร์ ผู้ทำการฝึกสอนเธอตั้งแต่ ค.ศ. 2009
ออสเตรเลียนจูเนียร์เนชันแนลแชมเปียนชิพ 2007 เป็นรายการระดับชาติรายการแรกที่เธอเข้าแข่งขัน ช่วง ค.ศ. 2009 เป็นปีที่เธอมีผลงานเป็นจำนวนมาก โดยอินเกลย์ได้ประสบความสำเร็จทางกีฬาหลายรายการ เธอเข้าแข่งขันรายการนานาชาติครั้งแรกในเวิลด์คัพ 2009 ที่ประเทศตุรกี ในปีเดียวกันนี้ เธอได้เข้าแข่งขันออสเตรเลียนยูธโอลิมปิกสามรายการ และเธอได้อันดับสองจากการแข่งขันรายการออสเตรเลียนเนชันแนลซีเนียร์แชมเปียนชิพ 2009
ค.ศ. 2010 เป็นอีกปีที่เธอมีผลงานเป็นจำนวนมาก ซึ่งรวมถึงการเป็นที่หนึ่งของรายการออสเตรเลียนจูเนียร์เนชันแนลแชมปียนชิพ 2010 ที่ซึ่งเธอเป็นผู้นำของสนามด้วยคะแนน 155 คะแนน เธอได้เข้าแข่งขันในโอลิมปิกเยาวชนที่ประเทศสิงคโปร์ โดยเป็นนักยิงธนูหญิงเพียงคนเดียวของออสเตรเลียที่เข้าแข่งขัน เธอเป็นฝ่ายแพ้ในรอบควอเตอร์ไฟนอลของประเภทบุคคลหญิง และอยู่ในลำดับที่ 9 ของอันดับรวม ส่วนในประเภททีมผสม เธอกับเพื่อนร่วมทีมชื่อเบน น็อตต์ ได้อยู่ในลำดับที่ห้า หลังจากนั้น เธอได้เข้าร่วมทีมยิงธนูออสเตรเลียเข้าแข่งขันรายการกีฬาเครือจักรภพ 2010
อินเกลย์เข้าแข่งขันหลายรายการใน ค.ศ. 2011 รวมถึงกีฬามหาวิทยาลัยโลกที่ประเทศจีนเป็นเจ้าภาพ และยิงธนูชิงแชมป์โลกเยาวชนที่ประเทศโปแลนด์ ในเดือนกันยายน ค.ศ. 2011 เธอได้รับการขนานนามให้เป็นนักยิงธนูเงาประจำทีมโอลิมปิก และได้เข้าร่วมค่ายฝึกทีมชาติในแคนเบอร์ราในเดือนกันยายน ค.ศ. 2011 หลังจากนั้นเธอได้เดินทางสู่กรุงลอนดอนในเดือนตุลาคม ค.ศ. 2011 เพื่อร่วมรายการทดสอบในโอลิมปิก ณ ลอร์ดคริกเกตกราวน์ และเธอยังได้ขึ้นแท่นในการแข่งขันกีฬาโอลิมปิกรอบคัดเลือกโซนโอเชียเนียในมกราคม ค.ศ. 2012 จากนั้น เธอได้เข้าร่วมค่ายฝึกทีมชาติในแคนเบอร์ราใน ค.ศ. 2012 ในรายการชิงแชมป์แห่งชาติ 2012 ของประเภททีมคันธนูโค้งกลับ เธอได้เป็นส่วนหนึ่งของทีมยิงธนูออสเตรเลียตะวันตก ในส่วนเป้าหมายของทีม เธอมีคะแนนที่ 2,548 คะแนน ในรายการยิงธนูเป้าหมายชิงแชมป์แห่งชาติ 2012 เธอได้อันดับสองในฐานะสมาชิกของเอดับบลิวเอ ในเดือนมีนาคม ในการสรรหานักยิงธนูร่วมแข่งโอลิมปิก 2012 เธอได้เป็นที่สองด้วยคะแนน 2,548 คะแนน
วิ่งปล้นฟัด

วิ่งปล้นฟัด (ชื่อย่อ "CZ12") หรือที่รู้จักกันในชื่อ ใหญ่สั่งมาเกิด 3  เป็นภาพยนตร์แอ็คชั่นฮ่องกงที่ เขียนบท กำกับ และนำแสดงโดยเฉินหลง ภาพยนตร์ชุดนี้เป็นภาคต่อของภาพยนตร์ ค.ศ. 1991 ที่มีชื่อว่า"ใหญ่สั่งมาเกิด 2 ตอน อินทรีทะเลทราย"
เนื้อเรื่องย่อ.
เจซีได้กลับมาปฏิบัติหน้าที่ของเขาอีกครั้งในฐานะนักล่าสมบัติ ผู้แสวงหาสิบสองหัวสำริดแห่งสัตว์ปีนักษัตรที่ถูกปล้นจากพระราชวังฤดูร้อนหยวนหมิงหยวนในช่วงสงครามฝิ่นครั้งที่สอง ในปี ค.ศ. 1860
นักแสดงนำ.
นักแสดงรับเชิญ
การสร้าง.
"วิ่งปล้นฟัด" ได้แรงบันดาลใจมาจากเรื่องภาพยนตร์การตูนชุด ดราก้อนบอลของ อากิระ โทริยาม่า และ โทริยาม่า ก็ได้กล่าวว่าเฉินหลงมีอิทธิพลต่อผลงานของเขาเช่นกัน ภาพยนตร์เรื่องนี้เป็นหนึ่งในภาพยนตร์ที่ใช้งบประมาณในการถ่ายทำมากที่สุด โดยในฉากต่อสู้สุดท้ายของภาพยนตร์ เฉินหลงได้ใช้งบประมาณสำหรับการถ่ายทำในฉากนี้สูงถึง 70 ล้านหยวน นอกจากนี้ เฉินหลงยังได้รับการบันทึกลงในบันทึกสถิติโลกกินเนสส์ว่าเป็นบุคคลที่มีชื่อมากที่สุดในเครดิตหนังตอนจบ โดยในหนังเรื่องนี้เฉินหลงรับหน้าที่ทั้งหมด 15 อย่าง เช่น ผู้อำนวยการสร้าง, ผู้กำกับ, ผู้เขียนบท, นักแสดงนำ, บันทึกภาพ, บันทึกเสียง, ซาวด์เอฟเฟกต์, กำกับศิลป์, สตันท์แมน รวมถึงจัดอาหารให้กับกองถ่าย หรือแม้แต่ทำความสะอาด ทำลายสถิติที่เคยมีคนทำไว้ 11 ชื่อคือ โรเบิร์ต รอดริเกซ และภาพยนตร์ทำรายได้กว่า 135,130,000 ดอลลาร์สหรัฐในบ็อกซ์ออฟฟิศจีน
จากวันที่ 18 เมษายน ถึงวันที่ 2 พฤษภาคม ค.ศ. 2012 เฉินหลงได้เข้าหลายฉากในภาพยนตร์ที่อุโมงค์ลมแนวตั้งของแอโรเดียม ลัตเวีย ซึ่งอยู่ในเยลกาวา ประเทศลัตเวีย และได้ถ่ายทำฉากเสี่ยงตาย 4 นาที บนภูเขาไฟยาเซอร์ ที่เกาะแทนนา ในประเทศวานูวาตู รวมทั้งได้มีการถ่ายทำในประเทศฝรั่งเศส, จีน และไต้หวัน เฉินหลงได้ทำการแสดงในฉากต่อสู้ด้วยตนเองเป็นส่วนใหญ่ และใช้การสมทบเพียงเล็กน้อยจากทีมสตันท์ของตัวเอง 
ฉากต่อสู้สำคัญในภาพยนตร์แอ็คชั่นชุดนี้ใช้งบในการสร้างที่ 70 ล้านเหรินหมินปี้ (หรือกว่า 10 ล้านดอลลาร์สหรัฐ)
ในงานเปิดตัวภาพยนตร์ที่ปักกิ่ง เฉินหลงได้กล่าวว่า ด้วยอายุที่มากขึ้นนี่อาจเป็นภาพยนตร์แอ๊คชั่นเรื่องสุดท้ายแล้วในชีวิตของตน พร้อมกับได้เปิดตัว 2 นักแสดงสาวที่รับบทสำคัญในเรื่องนี้ คือ จาง หลันซิน และเหยา ซิงถง ที่อาจเรียกได้ว่าเป็น "หลง เกิร์ลส์" เหมือนกับ "บอนด์ เกิร์ลส์" ในภาพยนตร์ชุด เจมส์ บอนด์
การถ่ายทำ.
ภาพยนตร์ถ่ายทำในหลายประเทศ เช่น ฝรั่งเศส, จีนแผ่นดินใหญ่, ไต้หวัน, วานูวาตู รวมทั้งสิ้น 7 ประเทศ ใน 4 ทวีป
การเปิดตัว.
ภาพยนตร์ชุดนี้มีกำหนดฉายรอบปฐมทัศน์ ณ วันที่ 12 ธันวาคม ค.ศ. 2012, ครั้งที่ 13 ในฮ่องกง และครั้งที่ 14 ในมาเก๊า
ลำจวน สวนแตง

ลำจวน สวนแตง มีชื่อจริงว่า ลำจวน เกษมสุข ศิลปินพื้นบ้าน เพลงอีแซว หัวหน้าคณะเพลงอีแซว คณะแม่ลำจวน สวนแตง
ประวัติ.
ลำจวนเกิดเมื่อปี พ.ศ. 2478 ที่ตำบลศาลาขาว อำเภอเมืองสุพรรณบุรี จังหวัดสุพรรณบุรี เริ่มหัดเพลงอีแซวครั้งแรกตอนอายุ 12 ปี ตัวของลำจวนเองไม่เคยสนใจเพลงอีแซวมาก่อนเลย เห็นเขาเล่นเพลงยังไม่อยากดู เพราะว่าเขาร้องกันหยาบคาย ไม่น่าฟัง จนกระทั่งวันหนึ่งได้มีโอกาสตามพี่สาวไปเที่ยวงานปิดทองหลวงพ่อโตที่วัดป่าเลไลยก์ ได้เห็นเขาเล่นเพลง ดูแล้วสนุกสนาน จึงได้ติดตามพี่มาลัยไปงานเพลง มีอยู่วันหนึ่งพี่สาวป่วยรักษาไม่หาย ลุงเป็นคนมาบอกกับพ่อว่า จะต้องทรงเจ้า ถ้ารับเป็นคนทรงจึงจะหาย แต่ว่าพ่อเป็นคนไม่ชอบเพลง พอพี่สาวรับเป็นคนทรงเจ้า อาการป่วยก็หาย พอมีคนมาหาเพลงพี่สาวยังไปไม่ค่อยจะไหว ลำจวนจึงจำเป็นต้องหิ้วกระเป๋าไปให้พี่สาว ตอนนั้นอายุ 12 ปี สมัยก่อนไปเล่นเพลงต้องเดินไป ไปกับพี่สาวบ่อย ๆ เข้าเขาให้ร้องก็ไม่กล้าร้อง อายคนดู เริ่มต้นที่การตีฉิ่ง ได้ค่าตัวงานละ 1 บาท อยู่มาวันหนึ่งเห็นคนที่เขาเล่นเพลงเป็นได้ค่าตัวงานละ 30 บาท แต่ตัวเองตีฉิ่งได้ 10 บาท ก็เลยคิดอยากร้องเพลง ก็ไปขอเพลงออกตัวจากรุ่นพี เดินทางไปก็ต่อเพลงกันไป เมื่อไปเล่นงานบ่อย ๆ ก็จำเนื้อเพลงได้ ระยะหลัง ๆ มีความสนใจเพลงอีแซวมากขึ้น ใช้เวลาไม่นานก็จำเพลงได้มาก มีเพลงหักกัน (เพลงที่ว่ากันเจ็บ ๆ) แก้กันไม่ตก ผู้ชายว่ามาแล้วผู้หญิงแก้เพลงไม่ได้
ลำจวน ใช้ชื่อในการแสดงเพลงอีแซวว่า "ลำจวน สวนแตง" เป็นแม่เพลงที่รู้เพลงมาก ฝึกหัดเพลงมาตั้งแต่เด็กๆ และมีไหวพริบในการร้องมาก
ศรีนวล ขำอาจ

ศรีนวล ขำอาจ (เกิด 20 มิถุนายน 2490) หรือ คุณแม่ศรีนวล ขำอาจ ศิลปินแห่งชาติสาขาศิลปะการแสดง (ศิลปะพื้นบ้าน-ลำตัด) ประจำปีพุทธศักราช 2562 ศิลปินพื้นบ้านชาวไทย และเป็นภรรยาของ หวังดี นิมา (หวังเต๊ะ)
ประวัติ.
เกิดที่ ตำบลศาลาธรรมสพน์ จังหวัดธนบุรี (ปัจจุบันเป็นเขตทวีวัฒนา กรุงเทพมหานคร) จบการศึกษาชั้นประถมศึกษาปีที่ 4 จากโรงเรียนวัดกลาง คุณแม่และคุณพ่อมีอาชีพชาวนา ทำนา ทำไร่ และเป็นลูกพี่ลูกน้องกับประยูร ยมเยี่ยม จึงได้มีโอกาสได้เรียนรู้เกี่ยวกับลำตัดโดยพ่อของท่านได้ฝากไว้กับหวังเต๊ะจึงรับเป็นสมาชิกในคณะเพราะเป็นคนที่ยิ้มเก่ง ต่อมาได้ขออนุญาต คุณพ่อและคุณแม่ไปบ้านของหวังเต๊ะพร้อมกับอุ่นเรือน นิมา (น้องสาวประยูร ยมเยี่ยม) ได้ฝึกลำตัดมาเรื่อย ๆ ตั้งแต่มีอายุ 15 ปี จนถึงปัจจุบันยังเคยเป็นนางเอกคณะหวังเต๊ะอีกด้วยและยังมีความสามารถด้าน เพลงเรือ เพลงฉ่อย เพลงเกี่ยวข้าว เพลงอีแซว เพลงพวงมาลัย และเพลงขอทานอีกด้วย ต่อมาได้สมรสกับหวังดี นิมา (หวังเต๊ะ) มีธิดา 1 คน คือ นิรามัย นิมา (ปุ๊ก) โดยเมื่อปีพุทธศักราช 2542 ได้รับรางวัลศิลปินดีเด่นของจังหวัดปทุมธานี 
และในปีพุทธศักราช 2562 ได้รับยกย่องเชิดชูเกียรติขึ้นเป็นศิลปินแห่งชาติ สาขาศิลปะการแสดง (ลำตัด)
ไรต์เฮียร์เวตติง

ไรท์เฮียร์เวตติง เป็นเพลงซิงเกิลที่ 2 ของนักร้องริชาร์ด มาร์กซ จากอัลบั้ม Repeat Offender เพลงนี้เป็นเพลงฮิตติดอันดับที่ 1 ของบิลบอร์ดฮอต 100 และติดอันดับที่ 2 ในสหราชอาณาจักร
รายการเพลง.
<templatestyles src="Col-begin/styles.css"/>
ชาร์ตและยอดขาย.
<templatestyles src="Col-begin/styles.css"/>
นิวดิไวด์

"นิวดิไวด์"  เป็นเพลงของวงดนตรีร็อกชาวอเมริกัน ลิงคินพาร์ก ซิงเกิลนี้เป็นเพลงประกอบภาพยนตร์ของ ไมเคิล เบย์ (Michael Bay) ในเรื่องทรานส์ฟอร์มเมอร์ส อภิมหาสงครามแค้น ออกจำหน่ายในวันที่ 18 พฤษภาคม พ.ศ. 2552 เป็นหนึ่งในไม่กี่เพลงที่ได้อันดับเพลงร็อกสูงสุดในสหรัฐอเมริกา โดยได้รับการชื่นชมจากนักวิจารณ์มืออาชีพและยังเป็นเพลงหนึ่งของลิงคินพาร์คที่ได้รับความนิยม
ประวัติ.
จากเพลง "วอตไอฟ์ดัน" ของลิงคินพาร์กที่เคยรวมอยู่ในอัลบั้มรวมเพลงประกอบภาพยนตร์ทรานส์ฟอร์มเมอร์สเมื่อสองปีที่แล้ว หลังจากนั้น ไมค์ ชิโนดะ ได้พูดถึงเพลง "นิวดิไวด์" เป็นครั้งแรกในวันที่ 28 มีนาคม พ.ศ. 2552 โดยกล่าวว่า "เรากำลังเริ่มทำผลงานเพลงขึ้นมาใหม่ในสองสัปดาห์ที่ผ่านมา ด้วยเสียงสังเคราะห์ที่หนักหน่วง"
อันดับในชาร์ต.
ชาร์ต.
<templatestyles src="Col-begin/styles.css"/>
ไซมอน แฟร์เวเธอร์

ไซมอน แฟร์เวเธอร์, โอเอเอ็ม (9 ตุลาคม ค.ศ. 1969 —) เป็นนักยิงธนูที่เกิดในแอดิเลด รัฐเซาท์ออสเตรเลีย เขามีส่วนสูงที่ 175 ซม. และน้ำหนัก 71 กก. แฟร์เวเธอร์ได้รับรางวัลเหรียญทองจากการแข่งขันชิงแชมป์โลกที่ประเทศโปแลนด์ใน ค.ศ. 1991 นอกจากนี้ เขายังได้รับการประกาศให้เป็นยังออสเตรเลียนออฟเดอะเยียร์ใน ค.ศ. 1991 
ประวัติ.
หลังจากการแข่งขันโอลิมปิกในช่วงต้น ที่ซึ่งเขาได้รับพิจารณาโดยทั่วไปว่าอาจห่างเหินไปจากการกีฬา กระนั้น แฟร์เวเธอร์ก็หวนกลับมาร่วมยิงธนูเนื่องด้วยจิตสำนึกที่มีต่อชาติออสเตรเลีย การยิงธนูครั้งสำคัญของเขาประสบผลสำเร็จโดยได้รับเหรียญทองในโอลิมปิกฤดูร้อน 2000 จากประเภทบุคคลชาย และเขายังเป็นสมาชิกทีมชาติออสเตรเลียที่ซึ่งได้อันดับสิบสองจากการแข่งขันประเภททีม
ไซมอนเข้าร่วมแข่งขันโอลิมปิก 5 สมัย ซึ่งได้แก่โอลิมปิกฤดูร้อน 1988, 1992, 1996, 2000 และ 2004 นอกจากนี้ เขายังได้รางวัลเป็นจำนวนนับไม่ถ้วนในช่วง 20 ปีที่ผ่านมา ส่วนใน ค.ศ. 1997 แฟร์เวเธอร์ได้รับวุฒิปริญญาด้านการออกแบบเครื่องประดับจากมหาวิทยาลัยแห่งเซาท์ออสเตรเลีย และใน ค.ศ. 2002 แฟร์เวเธอร์ได้รับการแต่งตั้งจากสถาบันกีฬาออสเตรเลียให้เป็นเบสท์ออฟเดอะเบสท์
วันที่ 1 มีนาคม ค.ศ. 2009 การยิงธนูแห่งออสเตรเลียได้ประกาศการแต่งตั้งให้แฟร์เวเธอร์เป็นหัวหน้าผู้ฝึกสอนยิงธนูทีมชาติในประเทศออสเตรเลีย ด้านชีวิตส่วนตัว แฟร์เวเธอร์แต่งงานกับอดีตนักไตรกีฬาแชมป์โลกที่มีชื่อว่าแจ็คกี แฟร์เวเธอร์ (นามสกุลเดิม กัลลาเกอร์)
มีการี

มีการี ("บะหมี่แกง") เป็นอาหารที่มีลักษณะเฉพาะในมาเลเซีย ทำจากบะหมี่ไข่สีเหลืองหรือหมี่ฮุ้นที่ทำจากข้าว ในน้ำแกงเผ็ดใส่กะทิ ใส่เต้าหู้ กุ้ง ไก่ ปลาดุก เนื้อไก่ ไข่ต้ม ใบสะระแหน่ กินกับซัมบัล ทางภาคใต้ของมาเลเซียและสิงคโปร์จะเรียกเป็น "ละก์ซาการี" ("ละก์ซาแกง") ถ้าใส่หอยแครง
พระบรมวงศานุวงศ์แห่งสวีเดน

พระบรมวงศานุวงศ์แห่งสวีเดน ถือกำเนิดขึ้นในปี ค.ศ. 1818 ซึ่งพระบรมวงศานุวงศ์ดังกล่าวเป็นสมาชิกของราชวงศ์เบอร์นาดอตต์ ซึ่งมีความสัมพันธ์กับองค์พระมหากษัตริย์ บ้างก็ดำรงพระอิสริยยศ บ้างก็มาจากการสมรสเข้ามาเป็นสมาชิกของราชวงศ์ และบ้างก็ไม่มีพระอิสริยยศแต่เป็นพระประยูรญาติสนิท
ก่อนปี ค.ศ. 1818 พระบรมวงศานุวงศ์ของสวีเดนจะมาจากราชวงศ์ฮ็อลชไตน์-กอตทอร์ป ซึ่งเป็นสาขาของราชวงศ์โอลเดนบวร์ก ซึ่งปกครองสวีเดนช่วงปี ค.ศ. 1457 ถึงปี 1521 และจากปี ค.ศ. 1751 จนลุในปี 1818 ผู้อ้างสิทธิ์ในราชบัลลังก์คนสุดท้าย คือ เจ้าชายกุสตาฟแห่งวาซา
ส่วนพระบรมวงศานุวงศ์สายปัจจุบัน คือ ราชวงศ์เบอร์นาดอตต์ อันสืบเชื้อสายมาแต่กษัตริย์คาร์ลที่ 14 จอห์นแห่งสวีเดนและนอร์เวย์ กับเดซีเร คลารี ซึ่งมีบรรพบุรุษมาจากประเทศฝรั่งเศส
รายพระนาม.
สมาชกของพระราชวงศ์สวีเดน แบ่งเป็นสามกลุ่มคือ พระบรมวงศานุวงศ์ (Royal House) พระอนุวงศ์ และพระญาติวงศ์ (ซึ่งบางส่วนสูญเสียสถานะการเป็นเจ้า; Royal Family) ดังนี้
พงศาวลี.
<table style="border-spacing: 0px; border-collapse: separate; font-size:80%;line-height:100%;">
</table>
ทีวีไฟว์

ทีวีไฟว์ เน็ตเวิร์ค อินคอร์ปอเรทเต็ด  ชื่อทางการค้า ทีวีไฟว์  เป็นบริษัทสื่อของฟิลิปปินส์ที่มีสำนักงานใหญ่อยู่ในเมืองมันดาลูยอง โดยมีสตูดิโออื่นตั้งอยู่ที่เมืองโโนวาลิเชส เกซอนซิตี ก่อตั้งขึ้นเมื่อวันที่ 19 มิถุนายน พ.ศ. 2503 โดยชิโน โรเซส
ทีวีไฟว์เป็นเจ้าของโดยมีเดียเควสต์โฮลดิงส์ซึ่งเป็นบริษัทในเครือของพีแอลดีที เป็นบริษัทสื่อที่ใหญ่เป็นอันดับสามในฟิลิปปินส์ รองจากเอบีเอส-ซีบีเอ็น และจีเอ็มเอ เน็ตเวิร์ค
นา นา นา (นา นา นา นา นา นา นา นา นา)

นา นา นา (นา นา นา นา นา นา นา นา นา) เป็นเพลงแนวอัลเทอร์เนทีฟ และป็อปพังก์ ของมายเคมิคอลโรแมนซ์ เป็นซิงเกิลแรกจากสตูดิโอส์อัลบั้มที่ 4 คือ 
รายการเพลง.
Version 1 (promotional CD)
Version 2 (promotional CD)
Version 3 (digital download)
Version 4 (7″ vinyl and CD)
เทวญาณ

เทวญาณ ("theosophia") มีที่มาจากคำว่า θεός "theos" ที่แปลว่า เทว + σοφία "sophia" ที่แปลว่าปรัชญาหรือปรีชาญาณ เทวญาณจึงหมายถึง "ความรู้เกี่ยวกับพระเป็นเจ้า" ใช้หมายถึงระบบปรัชญาแบบคุยหลัทธิ (Esotericism) ที่มุ่งเข้าถึงพระเป็นเจ้าโดยตรง โดยไม่ผ่านการอาศัยคัมภีร์หรือผู้รู้อื่น ๆ
เทวญาณจึงเป็นส่วนหนึ่งของคุยหลัทธิซึ่งให้ความสำคัญกับความรู้หรือปัญญาที่นำไปสู่การหลุดพ้นเฉพาะบุคคล นักเทวญาณพยายามเข้าใจรหัสยภาวะของเอกภพ และสิ่งที่เชื่อมเอกภพ มนุษยชาติ และพระเป็นเจ้าเข้าด้วยกัน เทวญาณมีจุดมุ่งหมายที่จะสืบหาต้นกำเนิดของพระเป็นเจ้าและมนุษยชาติ วันสิ้นโลก ชีวิต และมนุษยชาติ ด้วยการศึกษาประเด็นเหล่านี้ นักเทวญาณเชื่อว่าจะสามารถอธิบายจุดมุ่งหมายและกำเนิดของเอกภพได้
อเมริกันแอร์ไลน์สอารีนา

อเมริกันแอร์ไลน์สอารีนา สนามกีฬาและสนามเอ็นเตอร์เทนเมนต์ ตั้งอยู่ในดาวน์ทาวน์ ไมแอมี ,รัฐฟลอริดา เริ่มต้นก่อสร้างขึ้นในปี ค.ศ. 1998 แทนที่ไมแอมีอารีนา และได้รับการออกแบบโดยบริษัทสถาปัตยกรรม Arquitectonica และ360 Architecture สนามแห่งนี้เป็นสนามบ้านของทีมไมแอมีฮีท ของเอ็นบีเอ
แกลเลอรี.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ก้อนเลือดใต้หนังศีรษะเหตุคลอด

ก้อนเลือดใต้หนังศีรษะเหตุคลอด หรือ ก้อนเลือดใต้หนังศีรษะทารกเหตุคลอด  เป็นภาวะที่มีเลือดออกระหว่างกะโหลกศีรษะและเยื่อหุ้มกระดูกกะโหลกศีรษะของทารกแรกเกิดที่เกิดจากการฉีกขาดของหลอดเลือดที่อยู่ในเยื่อหุ้มกระดูก ทั้งนี้เนื่องจากเป็นเลือดที่ออกในช่องใต้เยื่อหุ้มกระดูก จึงมีขอบเขตจำกัดอยู่ในกระดูกแต่ละชิ้น ไม่สามารถเกิดก้อนเลือดข้ามบริเวณไปถึงกระดูกอีกชิ้นหนึ่งได้
ภาวะหายใจเร็วชั่วคราวในทารกแรกเกิด

ภาวะหายใจเร็วชั่วคราวในทารกแรกเกิด (TTN, TTNB) เป็นความผิดปกติของระบบหายใจที่พบได้ในทารกหลังเกิดใหม่ๆ และเป็นสาเหตุของภาวะหายใจลำบากที่พบบ่อยที่สุดในทารกคลอดครบกำหนด ทารกจะมีอาการหายใจเร็วกว่าช่วงปกติ (ทารกหายใจปกติ 40-60 ครั้งต่อนาที) เชื่อว่าเป็นจากการมีสารน้ำค้างอยู่ในปอด ส่วนใหญ่พบในทารกอายุครรภ์มากกว่า 35 สัปดาห์ที่คลอดโดยไม่ผ่านช่วงของการเบ่งคลอด เช่น คลอดโดยการผ่าตัดคลอด ส่วนใหญ่หายได้เองในเวลา 24-48 ชั่วโมง การรักษาหลักคือการรักษาประคับประคอง อาจใช้ออกซิเจนเสริม หรือให้ยาปฏิชีวนะหากสงสัยภาวะอื่นที่อาจเป็นสาเหตุ การตรวจเอกซเรย์จะพบปอดขยายมากกว่าปกติ มีลายหลอดเลือดปอดเห็นชัด กะบังลมแบนราบลง และพบรอยของเหลวในร่องแนวนอนของปอดขวา
เกรตสตอร์กดาร์บี

เกรทสตอร์คดาร์บี้ คือการแข่งขันที่จัดขึ้นในปี ค.ศ. 1926 ถึง ค.ศ. 1936 โดยเป็นการแข่งขันของผู้หญิงในโตรอนโต ประเทศแคนาดา ว่าผู้ใดจะให้กำเนิดลูกได้มากทีสุด เพื่อที่จะได้เป็นผู้มีสิทธิ์ในพินัยกรรม
การแข่งขันนี้เกิดขึ้นเนื่องจากพินัยกรรมของ ชารลส์ แวนซ์ มิลลาร์ ผู้เป็นทนายความและนักการคลังชาวโตรอนโต ที่ระบุว่าจะยกมรดกที่เป็นอสังหาริมทรัพย์ให้กับหญิงสาวที่สามารถผลิตลูกได้มากที่สุดภายในช่วงสิบปีหลังการตายของเขา ศาลสูงแห่งแคนาดาได้ทำการตีความและประกาศว่าข้อความนั้นชอบด้วยกฎหมาย ในการแข่งขันนี้ มีผู้ชนะร่วมกันคือ แอนนี่ แคทเธอรีน สมิธ, แคทลีน เอลเลน เนเกิล, ลูซี เอลิซ ทิมเล็ค และอิซาเบล แมรี แมคลีน โดยแต่ละคนได้รับเงินรางวัลคนละ 125,000 ดอลลาร์สำหรับลูก 9 คนของเขา โดยมีเงินรางวัล 12,500 ดอลลาร์สำหรับลินเลียน เคนนี (ลูก 10 คน แต่ 2 คนเสียชีวิตตั้งแต่เกิด) กับ พอลีน เมย์ คลาร์ก (ลูก 10 คน เป็นแฝด 5 คู่ แต่ลูกหลายคนเป็นลูกของพ่อที่พอลีนไม่ได้สมรสด้วย)
แหล่งอ้างอิง.
<templatestyles src="Reflist/styles.css" />
รอยัลรัมเบิล (2013)

รอยัลรัมเบิล (2013) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ในปี 2013 ซึ่งจะจัดเป็นปีที่ 26 แล้ว สถานที่จัดคือ US Airways Center ใน ฟีนิกซ์, รัฐแอริโซนา สหรัฐอเมริกา โดยจะจัดในวันที่ 27 มกราคม ค.ศ. 2013 ซึ่งจัดหลังจากศึก โดยจะมีแมทช์การปล้ำรอยัลรัมเบิล
เบื้องหลัง/ก่อนจะถึงศึก รอยัลรัมเบิล.
เรื่องราวการชิงแชมป์ WWE ระหว่าง ซีเอ็ม พังก์ กับ เดอะ ร็อก.
ในศึกดับเบิลยูดับเบิลยูอี รอว์ 1000 (23 กรกฎาคม 2012) เดอะ ร็อก ออกมาประกาศว่าเขาจะเป็นผู้ท้าชิงแชมป์ WWE ในศึก รอยัลรัมเบิล 2013 หลังจาก จอห์น ซีนา แล้วในคืนเดียวกันในการชิงแชมป์ WWE Championship ซีนาได้ใส่ท่า STF ใส่พังก์อยู่แล้ว บิ๊กโชว์ ออกมาช่วยพังก์โดยการทิ้งศอกใส่ซีนาจึงทำให้ซีนาชนะฟาล์วแต่ไม่ได้แชมป์แล้ว บิ๊กโชว์ก็จับซีนามาทำร้ายต่อ แล้วเดอะ ร็อกก็ออกมาช่วยซีนา แล้วกำลังจะใส่ศอกมหาชนใส่บิ๊กโชว์ แต่ ซีเอ็ม พังก์ ก็ขึ้นมาโคลทส์ไลน์ เล่นงานใส่ร็อก และจับใส่ GTS แล้วก็เดินจากไปท่ามกลางเสียงโห่ของคนดูแล้วก็ทำให้พังก์กลายเป็นฝ่ายอธรรม
ในศึกรอว์ (7 มกราคม 2013) พังก์ออกมาโม้ ก่อนที่ร็อกจะตามออกมาขัดจังหวะ ร็อกบอกว่าแกเป็นแชมป์มา 414 วันเหรอ เอาเวลาไปจำตัวเลขอื่นดีกว่าคือ 20 คือในอีก 20 วันเวลาของแกก็จะหมดลงแล้วในรอยัลรัมเบิล แกทำเป็นมาสัญญากับแฟนๆ อย่างงั้นอย่างงี้แต่ไม่เคยทำได้สักอย่าง รวมทั้งไอศครีมบาร์ด้วย มีแต่ไอศครีมในรูตูดแกน่ะสิ แกอ้างว่าเป็น Voice of the Voiceless แต่ความเป็นจริงคือแฟนๆ ทุกคนมีเสียงที่จะตะโกนได้ทุกอย่างที่ต้องการอยู่แล้ว แต่พวกเขาจะไม่ตะโกนคำว่า Respect หรือ Best in the World แต่ต่อไปนี้พวกเขาจะตะโกนคำว่า Cookie Puss ใส่แกแทน ร็อกยังล้อเลียนพังก์ว่าเป็น Straight Edge ของปลอม เพราะหน้าตาเหมือนคนจรจัดขี้ยามากกว่า ร็อกบอกว่าแกเป็นแชมป์ WWE แต่ก็กลายเป็นคนงี่เง่าที่สุดของโลกด้วยเช่นกัน และแกไม่มีทางที่จะหยุดร็อก จากการเป็นแชมป์ WWE ได้ ร็อกบอกว่าคราวก่อนแกมา GTS ใส่ร็อก และร็อกจะเอาคืนในอีก 20 วันข้างหน้าในรอยัลรัมเบิล ร็อกบอกว่าจะเพิ่มรอยสักรูปเท้าให้แก จะได้เป็นเครื่องเตือนใจว่าแกโดนเท้าประทับเข้าไปหนักขนาดไหน ว่าแล้วก็จับใส่ Rock Bottom ปิดท้ายรายการ
ในศึกรอว์ (21 มกราคม 2013) ร็อกได้ออกมาท้าทายพังก์ในมาพบเขาแบบตัวต่อตัวอย่างลูกผู้ชาย แต่ว่าพังก์ไม่ไปตามคำท้า เขากลับนั่งดูร็อกอยู่ห่างๆ บนที่นั่งชั้นเฟิร์สทคาสส์ ไม่ทันที่ ร็อกกำลังจะกลับ ไฟในสนานก็ดับสนิท เมื่อไฟกลับมาแล้ว กลุ่มชายชุดดำ หรือ เดอะชีลด์ ก็มารุมลอบทำร้ายร็อก และเล่นงานเขาด้วยท่า Triple Powerbomb ทำให้ร็อกถึงกับปากแตก แล้วพังก์ก็บอกกับร็อก ว่า การเป็นแชมป็มหาชนนั้นไม่เพียงพอที่จะเอาชนะนักมวยปล้ำที่ดีที่สุดในโลกได้
เรื่องราวแมตช์การปล้ำรอยัลรัมเบิล 30 คน.
นักมวยปล้ำที่ประกาศว่าจะขึ้นปล้ำในแมตช์รอยัลรัมเบิลปีนี้ มีทั้งหมด 23 คน ในศึกรอว์ (21 มกราคม 2013) ดอล์ฟ ซิกก์เลอร์ สามารถทำเวลาได้ดีที่สุดในการปล้ำแบบจับเวลาได้ เขาจึงได้สิทธิในการเลือกว่าจะขึ้นปล้ำแมตช์รอยัลรัมเบิลเป็นคนที่เท่าไรก็ได้ (ซึ่งเขาก็ตั้งใจไว้ว่าจะขึ้นเป็นคนที่ 30) แต่ในคืนเดียวกันนั้น ผู้จัดการอาวุโสของค่ายรอว์ วิกกี เกร์เรโร ได้มาบอกกับกับซิกก์เลอร์ว่าเขาได้รับสิทธิในการเลือกก็จริง แต่เขาสามารถเลือกได้แค่ว่าจะขึ้นปล้ำเป็นคนที่ 1 หรือคนที่ 2 เท่านั้น
แมตช์การปล้ำรอยัลรัมเบิล.
<templatestyles src="Reflist/styles.css" />
ปฏิบัติการเสาค้ำเมฆา

ปฏิบัติการเสาค้ำเมฆา  เป็นปฏิบัติการของกองกำลังป้องกันอิสราเอลในฉนวนกาซาระหว่างวันที่ 14 ถึง 21 พฤศจิกายน พ.ศ. 2555 เริ่มด้วยการสังหารอาเหม็ด จาบารี หัวหน้าฝ่ายทหารของฮามาสในกาซา ความมุ่งหมายที่แถลงไว้ของปฏิบัติการ คือ เพื่อหยุดการโจมตีด้วยจรวดแบบไม่เลือกซึ่งยิงมาจากกาซา และเพื่อรบกวนขีดความสามารถขององค์กรที่พร้อมต่อสู้
รัฐบาลอิสราเอลแถลงว่า ปฏิบัติการดังกล่าวเริ่มต้นขึ้นเพื่อสนองต่อการยิงจรวดจากกาซา และการโจมตีต่อทหารอิสราเอลตรงชายแดนอิสราเอล-กาซา ทางการฮามาส ซึ่งปกครองฉนวนกาซา ปฏิเสธข้อว่าฮามาสเป็นผู้รุกราน และแถลงว่า พวกเขาไม่ต้องการเห็นความรุนแรงบานปลาย รัฐมนตรีช่วยว่าการกระทรวงการต่างประเทศของฮามาส กาซี ฮาเหม็ด แถลงว่า "เรายังพูดว่า เราเป็นเหยื่อของการยึดครองและเราตกเป็นเป้า" แต่ยังแย้งว่า ฮามาสมีสิทธิคุ้มครองประชาชนของตน ฉะนั้นจึงจะสนองต่อการโจมตีของอิสราเอล โดยแถลงเพิ่มเติมว่า "หากกาซาไม่ปลอดภัย เมืองของคุณก็จะไม่ปลอดภัยเช่นกัน"
ในห้วงของปฏิบัติการ กองกำลังป้องกันอิสราเอลโจมตีกว่า 1,500 จุดในฉนวนกาซา รวมทั้งจุดปล่อยจรวดและจุดเก็บซ่อน ที่บังคับการของฮามาส อาคารกระทรวงมหาดไทยและอาคารราชการอื่น ๆ ที่ฮามาสดำเนินงาน เช่นเดียวกับบ้านและกลุ่มอาคารอพาร์ตเมนต์หลายสิบหลัง มีผู้เสียชีวิตชาวปาเลสไตน์ระหว่าง 158 ถึง 177 คนในปฏิบัติการดังกล่าว ระหว่าง 55 ถึง 120 คนในจำนวนนี้เป็นผู้ร่วมรบ มีชาวปาเลสไตน์ได้รับบาดเจ็บอีก 1,200-1,300 คน และมีครอบครัวชาวปาเลสไตน์ระหว่าง 350 ถึง 700 ครอบครัว พลัดถิ่น ไม่ใช่ว่าความสูญเสียชาวปาเลสไตน์ทั้งหมดจำเป็นต้องเกิดจากน้ำมือของอิสราเอล บางคนอาจเสียชีวิตเพราะจรวดปาเลสไตน์ยิงพลาดในฉนวนกาซา ยิ่งไปกว่านั้น ชาวปาเลสไตน์ 8 คนถูกประหารชีวิตอย่างรวบรัดโดยสมาชิกของฝ่ายทหารของฮามาส เพราะถูกกล่าวหาว่าให้ความร่วมมือกับอิสราเอล
กองพลน้อยอัล-กอสซัม (al-Qassam Brigades) และญิฮาดอิสลามปาเลสไตน์ยกระดับการยิงจรวดถล่มนครและเมืองต่าง ๆ ของอิสราเอลหลังการสังหารอาเหม็ด จาบารี กลุ่มพร้อมรบปาเลสไตน์ยิงจรวดกว่า 1,456 ลูกใส่อิสราเอล โดยมีอีก 142 ลูกตกในฉนวนกาซาเอง ในครั้งนี้ เทลอาวีฟถูกถล่มเป็นครั้งแรกนับแต่สงครามอ่าวเปอร์เซียเมื่อ พ.ศ. 2534 และมุ่งเป้าไปยังกรุงเยรูซาเล็ม จรวดดังกล่าวคร่าชีวิตพลเรือนชาวอิสราเอล 4 คน ทหาร 2 นาย และพลเรือนชาวปาเลสไตน์จำนวนหนึ่ง จนถึงวันที่ 19 พฤศจิกายน ชาวอิสราเอลกว่า 252 คนได้รับบาดเจ็บทางกายในการโจมตีด้วยจรวด ระบบป้องกันขีปนาวุธไอเอิร์นโดม (Iron Dome) ของอิสราเอลสกัดกั้นจรวด 421 ลูก อีก 142 ลูกตกในฉนวนกาซาเอง 875 ลูกตกในพื้นที่เปิด และ 58 ลูกโดนพื้นที่เมืองในอิสราเอล เหตุระเบิดโจมตีต่อรถโดยสารประจำทางเทลอาวีฟซึ่งเป็นเหตุให้มีพลเรือนได้รับบาดเจ็บกว่า 20 คน ได้รับ "คำอวยพร" จากฮามาส
สหรัฐอเมริกา สหราชอาณาจักร แคนาดา เยอรมนีและประเทศตะวันตกอื่น ๆ แสดงการสนับสนุนสิทธิของอิสราเอลในการป้องกันตนเอง และ/หรือ ประณามการโจมตีด้วยจรวดถล่มอิสราเอลของปาเลสไตน์ อิหร่าน อียิปต์ ตุรกี ประเทศอาหรับและมุสลิมอีกหลายประเทศประณามปฏิบัติการของอิสราเอล คณะมนตรีความมั่นคงแห่งสหประชาชาติจัดสมัยประชุมฉุกเฉินต่อสถานการณ์ แต่ไม่บรรลุคำวินิจฉัย มีการประกาศการหยุดยิงในวันที่ 21 พฤศจิกายน หลังการเจรจาหลายวันระหว่างฮามาสกับอิสราเอล โดยมีอียิปต์เป็นคนกลาง ทั้งสองฝ่ายต่างอ้างชัยชนะ อิสราเอลแถลงว่า ตนบรรลุความมุ่งหมายในการตัดความสามารถในการปล่อยจรวดของฮามาส ขณะที่ฮามาสแถลงว่า "ทางเลือกในการบุกครองกาซาหลังชัยชนะนี้หมดไป และจะไม่กลับมาอีก" และขอบคุณอิหร่านกับอียิปต์สำหรับความช่วยเหลือ
ฟอร์จูนทาวน์

ฟอร์จูนทาวน์  เป็นศูนย์การค้า อาคารสำนักงาน และโรงแรมขนาดใหญ่ ตั้งอยู่หัวมุมถนนรัชดาภิเษก ติดถนนอโศก-ดินแดง และตรงข้ามกับเซ็นทรัล พระราม 9 เป็นทั้งศูนย์การค้า และศูนย์ไอทีแบบครบวงจรแห่งเดียวบนถนนรัชดาภิเษก ภายใต้การบริหารงานของเครือเจริญโภคภัณฑ์ โดยมีแนวคิด "ศูนย์กลางแห่งวิวัฒนาการเทคโนโลยีชั้นสูง" แห่งเดียวในกรุงเทพมหานคร
ประวัติ.
ศูนย์การค้าฟอร์จูนทาวน์ แต่เดิมเป็นโครงการศูนย์การค้าขนาดใหญ่ริมถนนรัชดาภิเษก ประกอบไปด้วย 4 ส่วนสำคัญคือ ส่วนโรงแรมที่ก่อนหน้านี้ใช้ชื่อว่า โรงแรมฟอร์จูน ก่อนจะเปลี่ยนมาบริหารโดย แกรนด์เมอร์เคียว ในกลุ่ม Accor Hotel ส่วนอาคารสำนักงานที่รู้จักกันในชื่อ ซีพีทาวเวอร์ 2 ส่วนพลาซา เป็นพลาซาขนาดกลาง และส่วนห้างสรรพสินค้าที่บริหารงานโดย แต่พอหลังจากเยาฮันถอนตัวออกไป ในช่วงวิกฤตการณ์การเงินในเอเชีย พ.ศ. 2540 ที่ขณะนั้นเทคโนโลยีเริ่มเข้ามามีบทบาทในชีวิตประจำวันมากขึ้น ซีพีแลนด์จึงทำการปรับปรุงชั้น 2 - 4 ของศูนย์การค้าฟอร์จูนทาวน์ใหม่ และเปิดขึ้นในชื่อ "ไอทีมอลล์ ฟอร์จูนทาวน์" หลังจากนั้นโลตัสก็ได้เข้ามาเปิดทำการตามมา
ปัจจุบันศูนย์การค้าฟอร์จูนทาวน์ได้แบ่งพื้นที่ในการบริหารงานใหม่ทั้งหมด โดยแบ่งได้เป็นดังนี้
หลังจากนั้นไม่นานซีพีแลนด์ก็ได้เปิดตัวรูปแบบใหม่ของฟอร์จูนทาวน์ในความคิด IT Lifestyle Mall และก็ได้เริ่มทำการปรับปรุงศูนย์การค้าใหม่ทั้งหมดเรื่อยมา โดยเริ่มต้นจากบริเวณกล้องดิจิทัลและโทรศัพท์เคลื่อนที่ จากนั้นก็ได้ปรับปรุงในส่วนไอทีมอลล์ใหม่ทั้งหมด จนกระทั่งสุดท้ายก็ได้ปรับปรุงด้านหน้าศูนย์การค้าใหม่ทั้งศูนย์ รวมไปถึงส่วนโรงแรมด้วย ปัจจุบันปรับปรุงในส่วนศูนย์การค้าเสร็จเรียบร้อยแล้ว เหลือเพียงส่วนโรงแรมที่ยังไม่เสร็จเรียบร้อยดี
การจัดสรรพื้นที่.
ฟอร์จูนทาวน์ ประกอบด้วยพื้นที่สำคัญดังนี้
ไฟโล

ไฟโลแห่งอะเล็กซานเดรีย หรือ ไฟโล จูเดียอัส (กรีก: Φίλων, Philōn) นักปรัชญาชาวยิวเกิดในอะเล็กซานเดรีย 
ไฟโลได้ใช้สัญลักษณ์ทางปรัชญาในการหลอมรวมปรัชญากรีกกับปรัชญายิว ไว้ด้วยกัน วิธีที่เขาใช้คือการปฏิบัติตามแนวของ ลัทธิสโตอิก โดยไม่ทิ้งแนวทางตามคัมภีร์ของชาวยิว อรรถกถาเปรียบเทียบเชิงสัญลักษณ์ ของเขาถูกวิจารณ์อย่างมากจากปิตาจารย์แห่งคริสตจักร และเขาไม่เป็นที่ยอมรับเลยในศาสนายูดาห์ เขาเชื่อว่าการแปลความคัมภีร์ฮีบรูตามตัวอักษรนั้นปิดกั้นทัศนคติอันหลากหลายของมนุษย์ และการแสดงการรับรู้เรื่องของพระเจ้าที่พระคัมภีร์กล่าวถึงนั้นดูน่าพิศวงและซับซ้อนเกินไป
สำหรับไฟโลแล้ว โลกอส (Logos) เป็นพิมพ์เขียวสำหรับโลก และเป็นรูปแบบการจัดการของพระเจ้า นักวิชาการบางคนให้ความเห็นว่าถ้อยคำทางปรัชญาของเขาเป็นแรงผลักดัน ให้เกิดการประมวลถ้อยคำเกี่ยวกับการสร้างสรรค์ของพระเจ้าในช่วงต้นของคริสเตียน 
การตีความพระคัมภีร์.
วิธีพิเศษเป็นสิ่งจำเป็นสำหรับการกำหนดความหมายที่แท้จริงของคำในพระคัมภีร์ งานที่ถูกต้องของวิธีการนี้จะกำหนดสัญลักษณ์ที่ถูกต้อง จึงจะเรียกว่าเป็นความฉลาดทางสถาปัตยกรรม
วิธีพิเศษมีอยู่ 21 ข้อดังนี้
แอปเปิลสโตร์

แอปเปิลสโตร์  เป็นร้านค้าปลีกของบริษัทแอปเปิลสำหรับวางจำหน่ายสินค้าของบริษัท เช่น แมคบุ๊กโปร, ไอแมค, ไอพอด, ไอแพด, ไอโฟน และยังมีบริการซ่อม จำหน่ายอุปกรณ์เสริมต่าง ๆ พร้อมบริการ จีเนียสบาร์ ให้คำแนะนำการใช้งานและบริการของบริษัท ขณะนี้มีแอปเปิลสโตร์ราว 528 แห่งทั่วโลก
ตะบูนขาว

ตะบูนขาว (ชื่อวิทยาศาสตร์: "Xylocarpus granatum") เป็นไม้ยืนต้นในวงศ์ Meliaceae เป็นไม้ผลัดใบ พบในป่าชายเลน พบได้ทั่วไปในเอเชีย แอฟริกา ออสเตรเลีย และหมู่เกาะในมหาสมุทรแปซิฟิก รากมีพูพอน แผ่ออกจากโคนต้น มีรากหายใจค่อนข้างแบน เปลือกเรียบ สีน้ำตาลอมเหลือง เปลือกหลุดออกเป็นแผ่นบางๆ ใบเป็นใบประกอบแบบขนนกชั้นเดียว ใบสีเขียวอ่อน ผิวใบเป็นมัน ดอกเป็นดอกช่อ แตกออกจากง่ามใบ ดอกสีขาว กลีบดอกมีสี่กลีบ ผลเป็นผลกลม สีน้ำตาลอมเขียว แก่แล้วเป็นสีน้ำตาลแก่ ภายในมีเมล็ดขนาดใหญ่ อัดแน่นภายในผล
การนำตะบูนขาวมาใช้ประโยชน์นั้น เปลือกให้น้ำฝาดใช้ย้อมผ้า เปลือกและผลแก้อหิวาตกโรค 
ลักษณะทางพฤกษศาสตร์.
ตะบูนขาวเป็นไม้ยืนต้นขนาดเล็กถึงกลาง สูง 10-15 เมตร ไม่ผลัดใบ ลำต้นสั้นแตกกิ่งใกล้โคนต้น มีพูพอนแผ่ออกคดเคี้ยว ต่อเนื่องกับรากหายใจที่แบนคล้ายแผ่นกระดาษ เปลือกเรียบบางสีเหลืองแต้มเขียวอ่อน หรือสีน้ำตาลอ่อน ถึงน้ำตาลแกมชมพู ลักษณะคล้ายเปลือกต้นฝรั่ง หรือตะแบก เปลือกหลุดออกเป็นแผ่นรูปทรงไม่แน่นอน ใบประกอบแบบขนนกปลาย ไม่มีใบยอด เรียงสลับ ใบย่อยมักมี 1-2 คู่เรียงตรงข้าม หรือเยื้องกันเล็กน้อย แผ่นใบรูปไข่กลับ หรือรูปขอบขนานแกมรูปไข่กลับขนาด 2-5 x 7-14 ซม. แผ่นใบสมมาตรกันปลายใบกลม ฐานใบรูปลิ่มใบ ดอกออกเป็นช่อที่ง่ามใบ ช่อดอกแบบช่อแยกแขนง ยาว 3-8 ซม. แต่ละช่อมี 8-20 ดอก เส้นผ่านศูนย์กลาง 1-1.2 ซม. เป็นดอกแยกเพศ ก้านดอกย่อยยาว 0.4-1 ซม. กลีบเลี้ยง 4 กลีบ ยาว 0.2 ซม. กลีบดอก 4 กลีบไม่ติดกัน สีขาวครีม เกสรเพศผู้ 8 อัน ดอกมีกลิ่นหอม ตั้งแต่บ่ายถึงค่ำ ผลมีลักษณะกลม เส้นผ่าศูนย์กลาง 15-20 ซม. แบ่งเป็น 4 พู เท่าๆกัน แต่ละผลมี 7-17 เมล็ด ลักษณะโค้งนูนหนึ่งด้าน กว้าง 6-10 ซม. ผลแก่สีน้ำตาลแดงคล้ายผลทับทิม ออกดอกและผลตลอดทั้งปี
ละไม

ละไม ชื่อวิทยาศาสตร์: "Baccaurea motleyana" เป็นไม้ยืนต้นในวงศ์ Euphorbiaceae และเป็นผลไม้พื้นเมืองทางภาคใต้ ใบขนาดใหญ่ ผลออกเป็นพวงยาว ห้อยย้อยตามลำต้น ลักษณะคล้ายผลมะไฟ ผลอ่อนสีเขียว แก่แล้วเป็นสีขาวหรือสีน้ำตาลอ่อน ภายในผลแบ่งเป็นกลีบโดยมี 3–5 กลีบ เนื้อสีขาว รสอมเปรี้ยวอมหวาน รับประทานเป็นผลไม้สด ใส่ในแกงต่าง ๆ ผลมีวิตามินซีสูง หรือนำไปแปรรูปเป็นแยมและไวน์
เพชรมรกต เพชรยินดีอะคาเดมี

เพชรมรกต เพชรยินดีอะคาเดมี ชื่อเล่น วิน เกิดวันที่ 14 กุมภาพันธ์ พ.ศ. 2537 เดิมรู้จักกันในชื่อ เพชรมรกต ว. สังข์ประไพ เป็นนักมวยไทยชาวจังหวัดอุบลราชธานี มวยไทยของเพชรมรกตมีความโดดเด่นที่การฟันศอกและแทงเข่าที่รุนแรง
เพชรมรกตเคยเป็นแชมป์รุ่น 130 ปอนด์ของสนามมวยเวทีลุมพินี และอดีตแชมป์รุ่น 105 ปอนด์ของสนามมวยเวทีลุมพินี
วันที่ 3 มกราคม พ.ศ. 2556 เพชรมรกตเข้าแข่งขันคู่เอกรายการศึกวันมิตรชัย ซึ่งจัดขึ้น ณ เวทีมวยราชดำเนิน โดยเพชรมรกตเป็นฝ่ายชนะคะแนนติ่งทอง ช.โค้วยู่ฮะอีซูซุ ทั้งนี้ เพชรมรกตมีณัฐเดช วชิรรัตนวงศ์ เป็นหัวหน้าคณะ และมีค่าตัวปัจจุบันอยู่ที่ 65,000 บาท
ประวัติ.
เพชรมรกต ว.สังข์ประไพ มีชื่อจริงคือ นพดล ดรุณพันธ์ เป็นบุตรของนายสมบูรณ์ และนางหนู ดรุณพันธ์ เขาเริ่มชกมวยครั้งแรกเมื่ออายุ 12 ขวบโดยใช้ชื่อ มาวิน ลูกแอนเจ็ด เข้าแข่งขัน จากนั้น เขาก็ได้รับวุฒิประกาศนียบัตรวิชาชีพจากเทคโนโลยีบริหารธุรกิจ อุบลราชธานี วันที่ 25 มีนาคม พ.ศ. 2554 เพชรมรกตเข้าแข่งขันชิงชัยรุ่น 105 ปอนด์กับวันชัย ส.กิตติศักดิ์ ซึ่งเป็นผู้ชนะเพื่อนร่วมค่ายของเพชรมรกตอย่างเดอะเล็ก ว.สังข์ประไพ มาแล้วครั้งหนึ่ง ต่อมา ในวันที่ 10 พฤษภาคม เพชรมรกตได้พบกับคู่ชกอย่างวันเฮง มีนะโยธิน ในรายการศึกเพชรยินดี ที่เวทีมวยลุมพินี โดยได้รับการจัดให้เป็นหนึ่งในมวยคู่เอกระดับสุดยอดของประเทศ และในวันที่ 9 พฤศจิกายน พ.ศ. 2554 เพชรมรกตได้พบกับคู่ชกพนมรุ้งเล็ก เกียรติหมู่ 9 ซึ่งเป็นคู่เอกของรายการศึกดาวรุ่งพระบาท ในรุ่น 115 ปอนด์ ซึ่งก่อนการแข่งขันเพชรมรกตได้รับการพิจารณาว่าเป็นรองด้านกระดูกมวย
วันที่ 10 กรกฎาคม พ.ศ. 2555 เพชรมรกตเข้าแข่งขันรายการศึกไพรอนันต์ ที่เวทีมวยลุมพินี โดยได้พบกับมานะศักดิ์ ปิ่นสินชัย ในฐานะคู่เอกของรายการที่ซึ่งทั้งคู่ยังไม่เคยพบกันมาก่อน รวมทั้ง ในวันที่ 17 สิงหาคม เพชรมรกตเข้าแข่งขันรายการศึกไพรอนันต์ ที่เวทีมวยลุมพินี โดยเป็นฝ่ายต่อน้ำหนักให้แก่เอกมงคล ไก่ย่างห้าดาวยิม ทั้งนี้ เพชรมรกตได้รับการกล่าวว่าเป็นนักมวยที่มีความสูงยาว และอยู่ในรูปแบบของมวยเข่า ซึ่งเพชรมรกตเป็นฝ่ายชนะคะแนนขาดในคู่เอกของรายการ และในวันที่ 11 กันยายน เพชรมรกตได้เข้าแข่งขันรายการศึกเพชรปิยะ ที่เวทีมวยลุมพินี โดยได้รับการพิจารณาว่ามีโอกาสชนะคู่ชกอย่างศักดิ์สุริยา ไก่ย่างห้าดาวยิม ซึ่งเป็นคู่ค้ำของรายการ และเพชรมรกตเป็นฝ่ายชนะคะแนนจากการแข่งขัน
อัมพวา (ผลไม้)

อัมพวา (ชื่อวิทยาศาสตร์: "Cynometra cauliflora") เป็นไม้พุ่มในวงศ์ Leguminosae ภาคใต้เรียก นัมนัม เช่นเดียวกับภาษาอินโดนีเซียและภาษามัลดีฟส์ ชื่ออื่น ๆ คือ มะเปรียง, นางอาย (กรุงเทพมหานคร), บูรานัม (ภาคกลาง), และ หีหมา (ปัตตานี) 
ประวัติ.
อัมพวาเป็นผลไม้โบราณที่หายาก ซึ่งชื่ออัมพวามีที่มาคือมีคนนำพันธุ์ไม้ชนิดนี้มาจากภาคใต้แล้วมาปลูกไว้ในอำเภออัมพวา จังหวัดสมุทรสงคราม เมื่อชาวบ้านในละแวกนั้นได้เห็นต้นที่มีผลลักษณะแปลก ๆ และในละแวกใกล้เคียงนั้นไม่มีพันธุ์ไม้ชนิดนี้ ทำให้ชาวอัมพวาต่างพากันเรียกต้นไม้ชนิดนี้ว่าต้นอัมพวา และยังมีความเชื่อว่าเป็นไม้ที่อยู่คู่กับอัมพวามาอย่างยาวนานกว่าร้อยปี ทำให้คนอัมพวานิยมปลูกไว้ประจำบ้านเพื่อทานผลและใช้ปลูกเป็นไม้ประดับบ้านสวยงาม 
ลักษณะทางพฤกษศาสตร์.
ใบเดี่ยว รูปไข่ ใบห้อยลง ดอกออกเป็นช่อ กลีบเลี้ยงสีขาวปนชมพู กลีบดอกสีขาว ผลอ่อนสีน้ำตาลแกมเขียว แก่แล้วเป็นสีเหลือง ผลมีรูปร่างแบนคล้ายมะม่วง มีร่องกลาง แต่ผลหยักเป็นลอนไม่เรียบ รสเปรี้ยวจัดคล้ายมะม่วงดิบ ภายในผลมีเมล็ดเดียว ผลสุกรับประทานเป็นผลไม้ เนื้อไม้จัดว่าเป็นไม้ที่ไม่มีราคา เหนียวมาก เลื่อยยาก มักไม่นำมาใช้ทำฟืน อาจใช้ในงานก่อสร้างได้
เซตย่อย

ในคณิตศาสตร์โดยเฉพาะสาขาทฤษฎีเซต เซต "A" เป็น เซตย่อย หรือ สับเซต  ของเซต "B" หรืออาจจะบอกว่าเซต "B" เป็น "ซูเปอร์เซต" ของเซต "A" ถ้า "A" เป็นส่วนหนึ่งของ "B" นั่นก็คือสมาชิกทั้งหมดของเซต "A" จะต้องเป็นสมาชิกของเซต "B" ด้วย ทั้งนี้ "A" กับ "B" อาจเท่ากันก็ได้
นิยาม.
ให้ "A" และ "B" เป็นเซต โดยที่สมาชิกทั้งหมดใน "A" เป็นสมาชิกใน "B" ด้วย จะได้ว่า
* "A" เป็นเซตย่อยของ "B" เขียนเป็นสัญลักษณ์โดย <math>A \subseteq B</math>
 หรือในทางกลับกันจะได้ว่า
* "B" เป็นซูเปอร์เซตของ "A" เขียนเป็นสัญลักษณ์โดย <math>B \supseteq A</math>
ถ้า "A" เป็นเซตย่อยของ "B" แต่ "A" ไม่เท่ากับ "B" (เช่นมีสมาชิกอย่างน้อยหนึ่งตัวที่อยู่ใน "B" แต่ไม่อยู่ใน "A") จะได้ว่า
* "A" ก็ยังเป็นเซตย่อยแท้ของ "B" ด้วย เขียนเป็นสัญลักษณ์โดย <math>A\subsetneq B</math>
 หรือในทางกลับกันจะได้ว่า
* "B" เป็นซูเปอร์เซตแท้ของ "A" เขียนเป็นสัญลักษณ์โดย <math>B\supsetneq A</math>
คู่ไม่อันดับ

ในคณิตศาสตร์ คู่ไม่อันดับ เป็นเซตในรูปของ {"a", "b"} นั่นก็คือเซตที่มีสมาชิก 2 ตัวคือ "a" และ "b" โดยที่สมาชิกทั้งสองไม่มีลำดับมาก่อนหลัง ทำให้ {"a", "b"} = {"b", "a"} ต่างจากคู่อันดับ ("a", "b") ที่ "a" เรียกว่าสมาชิกตัวหน้า และ "b" เรียกว่าสมาชิกตัวหลัง ซึ่งทำให้ ("a", "b") ≠ ("b", "a")
สำหรับคู่อันดับนั้น "a" อาจจะเท่ากับ "b" ก็ได้ แต่สำหรับคู่ไม่อันดับ นักคณิตศาสตร์บางส่วนถือเอาว่า {"a", "b"} จะเป็นคู่ไม่อันดับถ้า "a" ≠ "b" เพราะถ้า "a" = "b" จะส่งผลให้ {"a", "a"} = {"a"} และกลายเป็นมีสมาชิกเพียงตัวเดียว หรือก็คือกลายเป็นเซตโทน แม้ว่าปัจจุบันจะมีบางนิยามกำหนดให้ {"a", "a"} เป็นมัลติเซตแล้วก็ตาม เพื่อให้ไม่เกิดปัญหาที่คู่ไม่อันดับจะกลายเป็นเซตโทนขึ้น แต่นักคณิตศาสตร์บางส่วนก็ยังใช้เซตตามเดิม และนับเซตโทนเป็นคู่ไม่อันดับด้วย ในปัจจุบันนี้ ความหมายโดยทั่วไปของคู่ไม่อันดับครอบคลุมรวมไปถึงกรณีที่ "a" = "b" ด้วย
เนื่องจากคู่ไม่อันดับเป็นเซต จึงทำให้มีคุณสมบัติของเซตด้วย โดยคู่ไม่อันดับเป็นเซตจำกัดที่มีภาวะเชิงการนับเป็น 2 ยกเว้นกรณีที่สมาชิกเหมือนกัน 2 ตัว ที่จะมีภาวะเชิงการนับเป็น 1
กรณีทั่วไปที่ขยายจากคู่ไม่อันดับ คือ "n" สิ่งไม่อันดับ ซึ่งเป็นเซตในรูป {"a"1, ,"a"2... "an"}.
หน่วยความจำชั่วคราว

หน่วยความจำชั่วคราว  คือหน่วยความจำของคอมพิวเตอร์ที่จำเป็นต้องมีไฟฟ้าเลี้ยงตลอดเวลาตราบเท่าที่ยังต้องการให้มันเก็บข้อมูลนั้นอยู่ หรืออีกนัยหนึ่งก็คือหากไม่ได้รับไฟฟ้าเลี้ยงแล้วข้อมูลที่เคยเก็บอยู่ในหน่วยความจำชั่วคราวก็จะหายไป ตัวอย่างของหน่วยความจำชั่วคราวก็คือ แรมชนิดต่างๆ ตรงกันข้ามกับหน่วยความจำถาวรที่ยังรักษาข้อมูลอยู่แม้ว่าจะไม่มีไฟฟ้าเลี้ยงแล้วก็ตาม
หน่วยความจำถาวร

หน่วยความจำถาวร  คือหน่วยความจำของคอมพิวเตอร์ที่สามารถเก็บรักษาข้อมูลได้อยู่โดยไม่ต้องอาศัยไฟฟ้า ตัวอย่างหน่วยความจำถาวรเช่น รอม, แฟลช ยังรวมถึงหน่วยเก็บข้อมูลด้วยแม่เหล็ก เช่น จานบันทึกแบบแข็ง (hard disks), แผ่นบันทึก (floppy disks) และแถบแม่เหล็ก (magnetic tape), หน่วยเก็บข้อมูลด้วยแสง เช่น แผ่นซีดี และหน่วยเก็บข้อมูลยุคเก่า เช่น บัตรเจาะรู
กุ้งแห้ง

กุ้งแห้ง เป็นอาหารแห้งชนิดหนึ่ง โดยการทำให้แห้งเพื่อป้องกันการเน่าเสียของอาหารและสามารถเก็บไว้ได้นานยิ่งขึ้น ที่บ้านส่วนใหญ่มักมีติดไว้ประจำครัว กุ้งแห้งสามารถนำมาประกอบอาหาร หรือนำมารับประทานเล่นได้ การทำกุ้งแห้งตามวิธีธรรมชาตินั้น ทำให้ผู้บริโภคปลอดภัยจากสารพิษ
ประวัติ.
ยังไม่สามารถระบุแหล่งที่มาได้ เนื่องจากเป็นภูมิปัญญาชาวบ้าน ในการเก็บรักษาอาหาร ไว้รับประทานนาน ๆ ซึ่งสามารถพบได้มากในพื้นที่ลุ้มแม่น้ำสายต่างๆ และในพื้นที่ทำการประมง ภาคกลาง และ ภาคใต้ ของไทย และในส่วนของประเทศแถบเอเชีย
ทูบีเลิฟด์

...ทูบีเลิฟด์  เป็นซิงเกิลแรกของวงดนตรีร็อกจากรัฐแคลิฟอร์เนีย พาพาโรช ซิงเกิลจากสตูดิโออัลบั้มที่ 5 "เดอะพารามัวร์เซสชันส์" และใช้เป็นเพลงเปิดรายการของศึกดับเบิลยูดับเบิลยูอี รอว์ ตั้งแต่ 9 ตุลาคม ค.ศ. 2006 ถึง 9 พฤศจิกายน ค.ศ. 2009
รายการเพลง.
7" single
ควีนนี นีวอลล์

ซีบิล เฟนตัน นีวอลล์ (17 ตุลาคม ค.ศ. 1854 – 24 มิถุนายน ค.ศ. 1929) หรือที่รู้จักกันในชื่อ ควีนนี นีวอลล์  เป็นนักยิงธนูชาวสหราชอาณาจักร ผู้ซึ่งได้รับรางวัลเหรียญทองจากโอลิมปิกฤดูร้อน 1908 ที่กรุงลอนดอน ซึ่งในขณะนั้นเธอมีอายุ 53 ปี นับเป็นนักกีฬาหญิงเหรียญทองที่มีอายุมากที่สุดของการแข่งขันกีฬาโอลิมปิก แล้วสหราชอาณาจักรก็ไม่ได้เหรียญทองจากนักกีฬายิงธนูหญิงอีกเลย จนถึงโอลิมปิกฤดูร้อน 2004 ทั้งนี้ เธอเข้าร่วมสโมสรยิงธนูเชลเทนแฮมใน ค.ศ. 1905 และครองแชมป์แห่งชาติสามสมัย ซึ่งได้แก่ ค.ศ. 1911, ค.ศ. 1912 และ ค.ศ. 1914
ประวัติ.
นีวอลล์เกิดที่คฤหาสน์ของพ่อเธอในโรชเดล ณ วันที่ 17 ตุลาคม ค.ศ. 1854 ใน ค.ศ. 1905 เธอร่วมกับมากาเร็ตน้องสาวของเธอได้เข้าร่วมสโมสรยิงธนูเชลเทนแฮมของท้องถิ่น โดยใน ค.ศ. 1907 เธอได้รับสี่รางวัลจากห้ารายการที่เธอเข้าแข่งขันในระดับภูมิภาค
เธอได้มีส่วนรวมในการแข่งขันโอลิมปิกฤดูร้อน 1908 ที่จัดขึ้น ณ ไวท์ซิตี กรุงลอนดอน ซึ่งได้รับการคาดหวังว่าจะเป็นผู้ชนะในรายการยิงธนูหญิง อลิซ เลกห์ เลือกที่จะไม่เข้าแข่งขันและเพื่อให้คู่แข่งหลักของควีนนี ซึ่งมีชื่อว่าลอตตี ดอด ได้เข้ารอบ โดยผู้แข่งขันหญิงในสนามยิงธนูเป็นชาวอังกฤษทั้งสิ้น
สภาพอากาศในการแข่งขันยิงธนูวันแรกที่ไวท์ซิตีสเตเดียมค่อนข้างแย่มาก จนถึงกับต้องหยุดการแข่งเมื่อถึงระดับหนึ่ง เมื่อจบการแข่งขันวันแรกควีนนีทำคะแนนตามหลังดอดที่สิบคะแนน ส่วนสภาพทางอากาศในวันที่สองดีขึ้นเป็นอย่างมาก และควีนนีสามารถทำคะแนนตามดอดได้ทัน ในที่สุดก็ชนะด้วยคะแนน 688 คะแนน โดยทำคะแนนนำดอด 46 คะแนนก่อนเสร็จสิ้นการแข่งขันซึ่งดอดได้รับเหรียญเงิน ชัยชนะครั้งนี้ส่งผลให้ควีนนีเป็นผู้หญิงที่มีอายุมากที่สุดที่ได้รับเหรียญทองโอลิมปิก เมื่อเธอมีอายุ 53 ปี กับอีก 275 วัน ที่ซึ่งสถิติยังคงอยู่เรื่อยมาจนถึง ค.ศ. 2012 
ส่วนการแข่งขันชิงชนะเลิศแห่งชาติที่มีขึ้นในเวลาต่อมา นีวอลล์ได้เป็นฝ่ายพ่ายต่ออลิซ เลกห์ แต่แล้วเธอก็ชนะในรายการดังกล่าวใน ค.ศ. 1911 และยังคงทำไว้ได้ใน ค.ศ. 1912 และเป็นฝ่ายชนะรายการดังกล่าวอีกครั้งใน ค.ศ. 1914 เธอยังคงเล่นกีฬาเรื่อยมาจนถึงช่วงสงครามโลกครั้งที่หนึ่ง คะแนนสุดท้ายของเธอได้รับการบันทึกโดยสโมสรยิงธนูเชลเทนแฮมใน ค.ศ. 1928 จากนั้น เธอได้เสียชีวิตที่บ้านของเธอในเชลเทนแฮม ณ วันที่ 24 มิถุนายน ค.ศ. 1929
หลังจากการแข่งขันโอลิมปิก 1908 ก็ไม่มีนักยิงธนูชาวอังกฤษได้รับเหรียญโอลิมปิกอีกเลยจนกระทั่ง อลิสัน วิลเลียมสัน ที่ซึ่งได้รับรางวัลเหรียญทองแดงในประเภทหญิงเดี่ยวของการแข่งขันโอลิมปิกฤดูร้อน 2004
ชีวิตส่วนตัว.
ควีนนีเป็นลูกสาวของเฮนรี นีวอลล์ และมาเรีย เฟนตัน และเป็นลูกสาวคนโตในหมู่พี่น้องสิบคน พ่อของเธอเป็นพ่อค้าและเป็นเจ้าของบ้านในชนบทแฮร์ฮิลล์ และคฤหาสน์ในโอเวอร์อัลเดอเรย์ เชชเชอร์ ส่วนผู้เป็นตาของเธอมีชื่อว่าจอห์น เฟนตัน เป็นสมาชิกสภาผู้แทนราษฎรสำหรับโรชเดลในการเลือกตั้งทั่วไปในสหราชอาณาจักร พ.ศ. 2375 และ พ.ศ. 2380 ควีนนีไม่เคยแต่งงาน และอาศัยอยู่ร่วมกับมากาเร็ตผู้เป็นน้องสาวของเธอในเชลเทนแฮมตลอดช่วงชีวิตของเธอ
เกียกกาย

เกียกกาย เป็นคำไทยโบราณ หมายถึง กองเสบียงหรือกองพลาธิการ อันเป็นส่วนหนึ่งของกองทัพ มีหน้าที่ในการจัดหาและส่งเสบียง ทั้งอาหาร อาหารสัตว์ สำหรับกองทัพ ส่วนที่เก็บเสบียงของทหาร เช่น อาวุธยุทธภัณฑ์ (ammunition) ไม่รวมอยู่ในหน้าที่ของเกียกกาย ในเกือบทุก ๆ หน่วยของทหาร หน้าที่การขนส่งและจัดหาเสบียงถูกดำเนินการโดยกองทหารเดียวกันคือสำนักงานชื่อว่า กรมเกียกกายทหารบก (ปัจจุบันเป็นกรมพลาธิการทหารบก)
ประวัติเกียกกาย.
ในสมัยโบราณ มีการจัดการปกครองและบริหารบ้านเมืองแบ่งออกเป็น 4 สาขา ซึ่งเรียกกันว่า "จตุสดมภ์" ประกอบด้วย เวียง วัง คลัง และนา สำหรับงานที่เกี่ยวกับการป้องกันประเทศ จะเป็นหน้าที่ของเวียง ซึ่งได้รวมเอากิจการด้านการส่งกำลังบำรุงเข้าไว้ด้วย ใช้ชื่อว่า "แผนกยุ้งฉาง" และต่อมาได้มีการเปลี่ยนชื่อเป็น "เกียกกาย"
ในสมัยพระบาทสมเด็จพระจุลจอมเกล้าเจ้าอยู่หัว
ในสมัยพระบาทสมเด็จพระปกเกล้าเจ้าอยู่หัว
ในสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร
ภารกิจ กรมพลาธิการทหารบก มีหน้าที่ วางแผน อำนวยการ ประสานงาน แนะนำ กำกับการ ดำเนินการ วิจัยและพัฒนาเกี่ยวกับการผลิต การจัดหา การส่งกำลัง การซ่อมบำรุง และการบริการ กำหนดหลักนิยมและทำตำรา ตลอดจนการฝึกและศึกษา ทั้งนี้ เกี่ยวกับกิจการและสิ่งอุปกรณ์ของเหล่าทหารพลาธิการ มีเจ้ากรมพลาธิการทหารบก เป็นผู้บังคับบัญชารับผิดชอบ
ในปัจจุบันเกียกกายยังคงมีใช้ในราชการทหารเรียกว่า นายทหารเกียกกาย เป็นแผนกหนึ่งในกรมพลาธิการทหารบก มีหน้าที่จัดการเกี่ยวกับการประกอบเลี้ยงกำลังพลรวมทั้งบุคคลที่เกี่ยวข้อง
สถานที่เนื่องด้วยชื่อ.
เกียกกาย มีชื่อปรากฏคือ แยกเกียกกาย ตัดกับถนนทหารและถนนสามเสน เขตดุสิต กรุงเทพมหานคร บริเวณโดยรอบมีสถานที่สำคัญ เช่น สัปปายะสภาสถาน (เดิมคือที่ตั้งของโรงเรียนโยธินบูรณะ) กรมการอุตสาหกรรมทหาร กองพลทหารม้าที่ 2 รักษาพระองค์ กองพันทหารม้าที่ 4 รักษาพระองค์ กองพลทหารปืนใหญ่ต่อสู้อากาศยาน เป็นต้น สวนสาธารณะเฉลิมพระเกียรติ เกียกกาย และท่าน้ำเกียกกาย บริเวณวัดแก้วฟ้าจุฬามณี
สำนักการโยธา กรุงเทพมหานคร เปิดเผยว่า กทม. อยู่ระหว่างศึกษาความเหมาะสม โครงการก่อสร้างสะพานข้ามแม่น้ำเจ้าพระยา 4 แห่ง รวมทั้งบริเวณเกียกกาย มูลค่าลงทุนรวมประมาณ 1.5 หมื่นล้านบาท
ก๊าซธรรมชาติจากหินดินดาน

ก๊าซธรรมชาติจากหินดินดาน (Shale Gas) เป็นทรัพยากรธรรมชาติประเภทก๊าซธรรมชาติที่พบในแหล่งที่เป็นหินดินดาน โดยทำการผลิตด้วยเทคโนโลยีที่เรียกว่า Hydraulic Fracturing หรือการขุดเจาะโดยใช้น้ำแรงดันสูง ผสมสารเคมีและทรายเพื่อให้หินแตกร้าว โดยก๊าซประเภทนี้พบมากใน สหรัฐและแคนาดา 
ก๊าซธรรมชาติจากหินดินดาน น่าจะมีอยู่ใน 32 ประเทศทั่วโลก คิดเป็นปริมาณมากถึง 6.6 พันล้านล้านลูกบาศก์ฟุต หรือคิดเป็นปริมาณการบริโภคทั้งโลกกว่า 50 ปี และเป็นของสหรัฐ 862 ล้านล้านลูกบาศก์ฟุต หรือ 13% ของทั้งหมด
เครก ฟอลลอน

เครก ฟอลลอน  เกิดวันที่ 18 ธันวาคม ค.ศ. 1982 ที่อิปสวิช เป็นอดีตนักยูโดชาวอังกฤษ
ผลงาน.
ในเดือนกันยายน ค.ศ. 2005 ฟอลลอนเป็นผู้ชนะรุ่นน้ำหนักไม่เกิน 60 กิโลกรัมในรายการยูโดชิงแชมป์โลกที่กรุงไคโร ที่ซึ่งเขาเป็นผู้ชนะลุดวิก ไพเชอร์ ในรอบไฟนอล และส่งผลให้เขาเป็นนักกีฬาชายชาวอังกฤษรายที่สามที่ครองแชมป์โลกยูโด ต่อจาก นีล อดัมส์ ใน ค.ศ. 1981 และแกรม แรนดอล ใน ค.ศ. 1999 
ใน ค.ศ. 2006 เขาได้เป็นแชมป์ยุโรปที่ตัมเปเร ประเทศฟินแลนด์ ในรุ่นน้ำหนักไม่เกิน 60 กิโลกรัม โดยเป็นฝ่ายชนะอาร์เมน นาซาร์ยาน ในรอบไฟนอล ส่งผลให้เขาเป็นนักยูโดชายชาวอังกฤษคนที่สองถัดจากนีล อดัมส์ ที่สามารถครองแชมป์โลกและยุโรปสองรายการพร้อมกัน
วันเสาร์ที่ 22 กันยายน ค.ศ. 2007 ฟอลลอนเป็นผู้ชนะรายการเวิลด์คัพชาย 2007 ในรุ่นน้ำหนักไม่เกิน 60 กิโลกรัมที่เอ็นไอเออารีนาในเบอร์มิงแฮม และเขาเป็นชาวอังกฤษเพียงคนเดียวที่ได้รับเหรียญรางวัลในรายการจัดอันดับโอลิมปิก เครกเข้าแข่งขันยูโดในโอลิมปิกฤดูร้อน 2008 ที่กรุงเอเธนส์ แต่เป็นฝ่ายแพ้ในรอบที่สอง หลังจากนั้น เขาได้ประกาศที่จะอำลาวงการใน ค.ศ. 2012 
ทั้งนี้ ผู้ฝึกสอนหลักคนแรกของเขาคือ บิล เคลลี
อำพันขี้ปลา

อำพันขี้ปลา อำพันทอง อำพันทะเล หรือ ขี้วาฬ เป็นสารประกอบอินทรีย์ชนิดหนึ่ง มีลักษณะคล้ายกับอำพัน เป็นสิ่งที่ได้มาจากทะเลและมหาสมุทร โดยเป็นผลิตผลจากสัตว์ทะเลขนาดใหญ่คือ วาฬชนิดวาฬหัวทุย มีลักษณะเด่นคือ มีกลิ่นหอม
ในยุคโบราณชาวตะวันตกเชื่อว่า อำพันขี้ปลาเกิดจากวาฬกลืนน้ำสีดำจากแม่น้ำสีดำแถบตะวันออกกลางที่มีกลิ่นหอม ชาวเปอร์เซียเรียกว่า "อัมบาร์"  เมื่อแพร่หลายไปยังยุโรป ชาวฝรั่งเศสจึงเรียกว่า "อ็องบร์กรี"  ซึ่งแปลว่า "อำพันสีเทา" เพื่อแยกแยะจากอำพันอย่างอื่นทั่วไป 
อำพันขี้ปลาเป็นผลิตผลที่มาจากการสำรอกหรือการขับถ่ายของวาฬหัวทุย มีลักษณะเป็นของแข็งซึ่งเป็นก้อนไขมันมีหลายเฉดสีตั้งแต่สีเทาหรือสีดำ ไปจนถึงสีโทนอ่อนอย่างสีส้มหรือสีขาวคล้ายหินอ่อน ที่พบเฉพาะในลำไส้ของวาฬหัวทุย มีส่วนประกอบของคอเลสเตอรอลและไขมันร้อยละ 80, สารเบนโซอิก และแอลกอฮอล์เชิงซ้อนทำให้มีกลิ่นหอม โดยวาฬหัวทุยจะกินสัตว์น้ำไม่มีกระดูกสันหลังจำพวกหมึกเป็นอาหารหลัก แต่จะกินเข้าไปโดยไม่มีการเคี้ยวอย่างละเอียดอย่างสัตว์บก แต่จะใช้วิธีการกลืนเข้าไปทั้งตัวแล้วไปย่อยสลายในกระเพาะ แต่คอเลสเตอรอลของหมึกไม่อาจจะย่อยได้ง่าย ประกอบกับหมึกมีปากที่แข็งระคายเนื้อเยื่อของวาฬ คอเลสเตอรอลดังกล่าวจึงไปสะสมเป็นก้อนอยู่ในลำไส้ของวาฬ ซึ่งขณะอยู่ในลำไส้ของวาฬ จะไม่มีกลิ่นหอม แต่จะมีกลิ่นเหม็นเหมือนสิ่งขับถ่ายทั่วไป และมีลักษณะเป็นก้อนสีดำมีความนิ่ม แต่เมื่อวาฬได้ขับถ่ายออกมาแล้วได้เกิดปฏิกิริยากับสายลมและแสงแดดนานนับปี โดยล่องลอยอยู่ในทะเลด้วยค่าความถ่วงจำเพาะที่มีน้อยกว่าน้ำทะเลจึงมีคุณสมบัติทางเคมีเปลี่ยนไป ทำให้มีลักษณะเป็นก้อนแข็งสีขาว น้ำตาล เทา หรือดำ ตามระยะเวลาในการทำปฏิกิริยา ละลายที่อุณหภูมิมากกว่า 62 องศาเซลเซียส แต่ด้วยอุณหภูมิ 100 องศาเซลเซียสจะระเหยเป็นไอ
อำพันขี้ปลานับเป็นของมีค่า ราคาแพง และหาได้ยากยิ่งตั้งแต่อดีตจนถึงปัจจุบัน มีประโยชน์ในการทำเป็นหัวน้ำหอมและเครื่องสำอาง หรือนำไปแต่งกลิ่นในอาหารหรือไวน์ สำหรับตำราสมุนไพรไทยใช้ทำยาได้ ทำให้มีราคาซื้อขายกิโลกรัมละหลายหมื่นบาท 
การหาอำพันขี้ปลากระทำได้ 2 วิธี คือ รอให้ลอยมาติดตามชายฝั่ง หรือล่องเรือออกไปหากลางทะเลและออกล่าวาฬ แล้วผ่าท้องหาจากลำไส้ซึ่งถือเป็นส่วนหนึ่งของการล่าวาฬ ปัจจุบันมีการคุ้มครองตามกฎหมายสากล